cyanic-selkie/wikianc huggingface dataset:
ചോലരാജൻ തുമ്പി
ആവാസ വ്യവസ്ഥ
മറ്റു തുമ്പികളിൽ നിന്നും വ്യത്യസ്തമായി വൈകുന്നേര സമയങ്ങളിലാണ് ഈ തുമ്പി സജീവമായി പറന്ന് നടക്കുന്നത്. പർവ്വത മുകളിലെ കുളങ്ങൾ, തടാകങ്ങൾ എന്നിങ്ങനെയുള്ള കെട്ടിക്കിടക്കുന്ന ജലാശയങ്ങളിലാണ് ഈ തുമ്പി മുട്ടയിടുന്നത്. ഉയർന്ന വനപ്രദേശങ്ങളിലുള്ള വയലുകളിലും, ചതുപ്പു നിലങ്ങളിലും ഇവയെ കാണാറുണ്ട്.
അവലംബം
വർഗ്ഗം:സൂചിത്തുമ്പികൾ
ലിറ്റിൽ ഫാൾസ്, ന്യൂയോർക്ക്
ലിറ്റിൽ ഫാൾസ് അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് ഹെർകിമർ കൗണ്ടിയിലെ ഒരു നഗരമാണ്. 2010 ലെ യു.എസ്. സെൻസസ് പ്രകാരം ഈ നഗരത്തിലെ ജനസംഖ്യ 4,946 ആയിരുന്നു. മൊഹാവ്ക് നദിയുടെ ഇരുകരകളിലുമാണ് നഗരം നിർമ്മിച്ചിരിക്കുന്നത്. ഒരു ഘട്ടത്തിൽ ജലപാതങ്ങൾ നദിയിലൂടെ മുകളിലേക്കുള്ള യാത്രയെ തടസ്സപ്പെടുത്തിയിരുന്നു. 1825 ൽ പൂർത്തീകരിക്കപ്പെട്ടതും ഗ്രേറ്റ് തടാകങ്ങളെ ഹഡ്‌സൺ നദിയുമായി ബന്ധിപ്പിച്ചുകൊണ്ടുള്ളതുമായ ഈറി കനാലിന്റെ നിർമ്മാണത്തിലൂടെ താഴ്‌വരയിലൂടെയുള്ള ഗതാഗതം അഭിവൃദ്ധിപ്പെട്ടു. നഗരത്തിന്റെ അതേ പേരുള്ള ലിറ്റിൽ ഫാൾസ് പട്ടണത്തിന്റെ വടക്കുകിഴക്കൻ കോണിൽ യൂട്ടിക്കയുടെ കിഴക്കുഭാഗത്തായാണ് ഈ നഗരം സ്ഥിതിചെയ്യുന്നത്.
ചരിത്രം
ഇവിടുത്തെ ചെറിയ വാസസ്ഥലം 1782 ജൂണിൽ കൂടുതലായും മൊഹാവ്ക്, ടോറികൾ എന്നിവരിൽപ്പെട്ട ഇറോക്വോയിസ് ഇന്ത്യക്കാർ നശിപ്പിച്ചു. ചില സമയങ്ങളിൽ "റോക്ക്ടൺ", "റോക്ക് സിറ്റി" എന്നും അറിയപ്പെട്ടിരുന്ന ഈ ഗ്രാമത്തിൽ 1790 വരെ പുനരധിവാസം നടന്നരുന്നില്ല. 1811-ലും 1827 ലും ലിറ്റിൽ ഫാൾസ് ഒരു ഗ്രാമമായി സംയോജിപ്പിക്കപ്പെട്ടിരുന്നു. 1895-ൽ ലിറ്റിൽ ഫാൾസ് പട്ടണം ചാർട്ടർ ചെയ്യപ്പെട്ടു.
പടിഞ്ഞാറൻ ഉൾനാടൻ കനാൽ (ഈറി കനാലിന്റെ ആദ്യകാല ശ്രമം) 1792 ൽ നിർമ്മിക്കപ്പെടുകയും പ്രാദേശിക സമ്പദ്‌വ്യവസ്ഥയിൽ ഉണർവ്വുണ്ടാകുകയും ചെയ്തു. 1825 ൽ പൂർത്തീകരിക്കപ്പെട്ട ഈറി കനാൽ നഗരത്തിലൂടെ കടന്നുപോകുന്നു.
പട്ടണത്തിലുടനീളം ഡയറി ഫാമുകൾ സ്ഥിതിചെയ്തിരുന്ന ലിറ്റിൽ ഫാൾസ് പത്തൊൻപതാം നൂറ്റാണ്ടിന്റെ മൂന്നാം പാദത്തിൽ ചീസ് ഉൽപ്പാദനത്തിന്റെ ഒരു പ്രധാന കേന്ദ്രമായിരുന്നു. ഇതിന്റെ ഉൽപ്പന്നങ്ങൾ ന്യൂയോർക്ക് നഗരത്തിലേയും മറ്റ് പ്രധാന നഗരങ്ങളിലേയും വിപണികളിലേയ്ക്ക് അയച്ചിരുന്നു. ഇരുപതാം നൂറ്റാണ്ടിൽ തുണിത്തരങ്ങൾ, കയ്യുറകൾ, മറ്റ് ഉൽപ്പന്നങ്ങൾ എന്നിവയ്ക്കായുള്ള ഫാക്ടറികളിൽ ജോലി ചെയ്തിരുന്ന കിഴക്കൻ, തെക്കൻ യൂറോപ്പിൽ നിന്നുള്ള കുടിയേറ്റക്കാരെ ഈ പട്ടണം ആകർഷിച്ചിരുന്നു.
1900 ൽ 10,381 പേർ ലിറ്റിൽ ഫാൾസിൽ താമസിച്ചിരുന്നു. 1920 ലുണ്ടായിരുന്ന 13,029 ഇവിടുത്തെ ഏറ്റവും ഉയർന്ന ജനസംഖ്യയായിരുന്നു. വലിയ നഗരങ്ങളുടെ വർദ്ധിച്ചുവരുന്ന നഗരവൽക്കരണവും നൂറ്റാണ്ടിന്റെ മധ്യത്തിൽ മൊഹാവ്ക് താഴ്വരയിലെ ഉൽപാദനത്തിലുണ്ടായ ഇടിവും ഇവിടെ ജനസംഖ്യ കുറയാൻ കാരണമായി.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 4.0 ചതുരശ്ര മൈൽ (10.3 ചതുരശ്ര കിലോമീറ്റർ ) ആണ്. അതിൽ 3.8 ചതുരശ്ര മൈൽ (9.8 ചതുരശ്ര കിലോമീറ്റർ) കരപ്രദേശവും 0.15 ചതുരശ്ര മൈൽ (0.4 ചതുരശ്ര കിലോമീറ്റർ) അഥവാ 3.79 ശതമാനം ജലം ഉൾപ്പെട്ടതുമാണ്. ന്യൂയോർക്കിലെ കോഹോസ് നദിയിലെ മറ്റൊരു വെള്ളച്ചാട്ടത്തേക്കാൾ ചെറുതായ ഒരു വെള്ളച്ചാട്ടത്തിനടുത്ത് മൊഹാവ്ക് നദിയുടെ വടക്കൻ കരയിലാണ് ലിറ്റിൽ ഫാൾസ് നഗരത്തിന്റെ സ്ഥാനം.
ന്യൂയോർക്ക് സ്റ്റേറ്റ് റൂട്ട് 5, ന്യൂയോർക്ക് സ്റ്റേറ്റ് റൂട്ട് 167, ന്യൂയോർക്ക് സ്റ്റേറ്റ് റൂട്ട് 169, ന്യൂയോർക്ക് സ്റ്റേറ്റ് റൂട്ട് 170 എന്നീ പാതകൾ ലിറ്റിൽ ഫാൾസ് നഗരത്തിൽ ഒത്തുചേരുന്നു. NY 170 പാതയ്ക്ക് അതിന്റെ തെക്കൻ ടെർമിനസ് നഗരത്തിലുള്ളപ്പോൾ NY169 ന് അതിന്റെ തെക്കൻ ടെർമിനസ് നഗരത്തിന് തെക്ക് ഡാനൂബ് പട്ടണത്തിലുണ്ട്.
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
സ്റ്റെഫാൻ ചാർബോണർ
പ്രമുഖ ഫ്രഞ്ച് ഹാസ്യ വാരികയായ ഷാർലി എബ്ദോയുടെ എഡിറ്റർ ഇൻ ചീഫും കാർട്ടൂണിസ്റ്റുമായിരുന്നു ചാർബ് എന്നറിയപ്പെട്ടിരുന്ന സ്റ്റെഫാൻ ചാർബോണർ(21 ഓഗസ്റ്റ് 1967 – 7 ജനുവരി 2015). 2015 ജനുവരി ഏഴിന് മധ്യ പാരീസിലുള്ള ഷാർലി എബ്ദോയുടെ ഓഫീസിന് നേർക്ക് നടന്ന വെടിവെയ്പിൽ കൊല്ലപ്പെട്ടു.
ജീവിതരേഖ
തീവ്ര ഇടതു പക്ഷ നിലപാടുകളുണ്ടായിരുന്ന സ്റ്റെഫാൻ ഇസ്ലാമിക് തീവ്രവാദത്തിന്റെ കടുത്ത വിമർശകനായിരുന്നു. പ്രവാചകനെ പത്രാധിപരായി ക്ഷണിച്ചുകൊണ്ട് അദ്ദേഹത്തിന്റെ ആക്ഷേപഹാസ്യരേഖാചിത്രം പുറംചട്ടയിൽ നൽകിയതിന് 2011 ൽ ഷാർലി എബ്ദോയുടെ ഓഫീസിനുനേരെ ബോംബാക്രമണമുണ്ടായി. ഇസ്ലാമിക് സ്റ്റേറ്റിന്റെ നേതാവായ അബുബക്കർ അൽ ബാഗ്ദാദിയുടെ കാർട്ടൂൺ വാരിക ട്വിറ്ററിൽ പ്രസിദ്ധീകരിച്ചതിനെത്തുടർന്നുള്ള ഭീഷണിമൂലം സ്റ്റെഫാന് പ്രത്യകം അംഗരക്ഷകരെ വെച്ചിരുന്നു.
അവലംബം
വർഗ്ഗം:ഫ്രഞ്ച് കാർട്ടൂണിസ്റ്റുകൾ വർഗ്ഗം:1967-ൽ ജനിച്ചവർ വർഗ്ഗം:ഓഗസ്റ്റ് 21-ന് ജനിച്ചവർ വർഗ്ഗം:2015-ൽ മരിച്ചവർ വർഗ്ഗം:ജനുവരി 7-ന് മരിച്ചവർ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:ഫ്രഞ്ച് പത്രപ്രവർത്തകർ വർഗ്ഗം:കൊല ചെയ്യപ്പെട്ട മാധ്യമ പ്രവർത്തകർ
ലാവ
അഗ്നിപർവ്വതസ്ഫോടനങ്ങളുടെ ഫലമായി പുറത്തേക്കുവരുന്ന ഉരുകിയ ദ്രാവകമാഗ്മയാണ് ലാവ അഥവാ ദ്രവശില. രാസസംയോഗം, വിലീനവാതകങ്ങളുടെ അളവ് എന്നിവയെ ആശ്രയിച്ച് ഇതിന്റെ താപനില 900oC-നും 1,200oC-നും ഇടയ്ക്കായിരിക്കും. സാധാരണയായി 600oC-നും 900oC-നും ഇടയ്ക്കാണ് ലാവ ഖരീഭവിക്കുന്നത്.
വർഗ്ഗം:അഗ്നിപർവ്വതങ്ങൾ വർഗ്ഗം:അഗ്നിപർവ്വതശാസ്ത്രം
സാറ അൽ സിനാനി
യുഎഇയിലെ ഒരു പാരലിമ്പിക്‌സ് കായികതാരമാണ് സാറ അൽ സിനാനി (Sarah Al Sinani). ബ്രസീലിലെ റിയോ ഡി ജനിറോയിൽ 2016ൽ നടന്ന പാരാലിമ്പിക്‌സിൽ എഫ്-33 വിഭാഗം ഷോട്ട് പുട്ടിൽ വെങ്കല മെഡൽ നേടി. ഇതോടെ, പാരാലിമ്പിക്‌സിൽ ആദ്യ മെഡൽ നേടുന്ന യു.എ.ഇ വനിതയെന്ന റെക്കോർഡ് സാറ അൽ സിനാനി കരസ്ഥമാക്കി. 5.9 മീറ്റർ ദൂരം എറിഞ്ഞാണ് സാറ അൽ സിനാനി വെങ്കലനേട്ടത്തിന് ഉടമയായത്. അൾജീരിയയുടെ ബോജെദാർ അസ്മഹൻ 5.72 മീറ്റർ ദൂരം എറിഞ്ഞ് സ്വർണവും ഖത്തറിന്റെ സാറ ഹംദി മസൂദ് 5.32 മീറ്റർ എറിഞ്ഞ് വെള്ളി മെഡലും കരസ്ഥമാക്കി.
അവലംബം
വർഗ്ഗം:പാരാലിമ്പിക്സ് മെഡൽ ജേതാക്കൾ
കമ്മട്ടിപ്പാടം
{{Infobox film }} രാജീവ് രവി സംവിധാനം ചെയ്ത് 2016-ൽ പുറത്തിറങ്ങിയ ഒരു മലയാള ചലച്ചിത്രമാണ് കമ്മട്ടിപ്പാടം. പി. ബാലചന്ദ്രൻ കഥയെഴുതിയ ഈ ചിത്രത്തിലെ പ്രധാന വേഷങ്ങൾ അവതരിപ്പിച്ചിരിക്കുന്നത് ദുൽഖർ സൽമാൻ, വിനായകൻ, മണികണ്ഠൻ കെ. ആചാരി, ഷോൺ റോമി എന്നിവരാണ്. ഒരിടവേളയ്ക്ക് ശേഷം വയലൻസ് കൂടുതലായി ഉപയോഗിച്ച ചിത്രവും ഇതാണ്.
അവലംബം
വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:രാജീവ് രവി സംവിധാനം ചെയ്ത ചലച്ചിത്രങ്ങൾ
പാക്കനാർകളി
ഒരു അനുഷ്ഠാനകലയാണ് പാക്കനാർകളി. ആറു പേരുള്ള സംഘമാണ് ഇതവതരിപ്പിക്കുന്നത്. പറയിപെറ്റ പന്തിരുകുലത്തിലെ പാക്കനാരാണ് കഥാനായകൻ. ഭയം ജനിപ്പിക്കുന്നതു പോലെ കോലങ്ങൾ വരയ്ക്കുന്നു. കൈയ്യിൽ പാണൻതോൽ പിടിച്ച് രണ്ടു തുള്ളർകാർ രംഗത്ത് വന്ന് വാദ്യത്തിനും പാട്ടിനുമനുസരിച്ച് തുള്ളുന്നു. വിളക്കുവച്ച് നിറനാഴിയൊരുക്കി പാക്കനാരുടെ കഥചൊല്ലുന്നു. മദ്ദളം, ഉടുക്ക്, കൈത്താളം, കിണ്ണൻ എന്നിവയാണ് പ്രധാന വാദ്യോപകരണങ്ങൾ.
വർഗ്ഗം:കേരളത്തിലെ അനുഷ്ഠാനകലകൾ
വാഴപ്പടത്തി
നിലംപറ്റി വളരുന്ന ഒരു കുറ്റിച്ചെടിയാണ് വാഴപ്പടത്തി. . ചൈനയിൽ ഇതൊരു ഔഷധമായി ഉപയോഗിക്കാറുണ്ട്. പൂവിൽ നിന്നും കിട്ടുന്ന നിറം ചായമായും ഉപയോഗിക്കുന്നു. മിക്ക ഏഷ്യൻ രാജ്യങ്ങളിലും കാണുന്നു. നനവാർന്ന പാടങ്ങളിൽ കണ്ടുവരുന്ന ഈ ചെടി നെല്ലിന് ഒരു കളയാണ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഏഷ്യയിലെ സസ്യജാലം വർഗ്ഗം:വടക്കേ അമേരിക്കയിലെ സസ്യജാലം വർഗ്ഗം:ആഫ്രിക്കയിലെ സസ്യജാലം വർഗ്ഗം:തെക്കേ അമേരിക്കയിലെ സസ്യജാലം വർഗ്ഗം:കൊമ്മേലിനേസീ വർഗ്ഗം:കോമെലിന
വാസുപൂജ്യൻ
ജൈനമതത്തിലെ പന്ത്രണ്ടാമത്തെ തീർത്ഥങ്കരനാണ് വാസുപൂജ്യൻ. ഇക്ഷ്വാകുവംശത്തിലെ മഹാരാജാവ് വാസുപൂജ്യന്റെയും മഹാറാണി ജയാദേവിയുടെയും പുത്രനാനായാണ് വാസുപൂജ്യൻ ജനിച്ചത്. ഫാൽഗുനമാസത്തിലെ കൃഷ്ണപക്ഷത്തിൽ 14-ആം ദിനമായിരുന്നു ഇദ്ദേഹത്തിന്റെ ജനനം.
അവലംബം
വർഗ്ഗം:അപൂർണ്ണ ജൈനമത ലേഖനങ്ങൾ‍
ട്രിഡന്റ്, ചെന്നൈ
ഇന്ത്യൻ സംസ്ഥാനമായ തമിഴ്നാടിന്റെ തലസ്ഥാനമായ ചെന്നൈയിലെ മീനംപാക്കത്തുള്ള ജിഎസ്ടി റോഡിൽ സ്ഥിതിചെയ്യുന്ന പഞ്ചനക്ഷത്ര ഹോട്ടലാണ് ട്രിഡന്റ്, ചെന്നൈ. ചെന്നൈ അന്താരാഷ്‌ട്ര വിമാനത്താവളത്തിൽനിന്നും 20 മിനുറ്റ് ദൂരെയാണ് ഈ ഹോട്ടൽ സ്ഥിതി ചെയ്യുന്നത്. ഒബറോയ് ഗ്രൂപ്പ് ഓഫ് ഹോട്ടൽസ്‌ നിയന്ത്രിക്കുന്ന ഈ ഹോട്ടൽ 5 ഏക്കർ (2 ഹെക്ടർ) സ്ഥലത്താണ് സ്ഥിതി ചെയ്യുന്നത്, മാത്രമല്ല ചെന്നൈ നഗരത്തിലെ ആദ്യ എയർപോർട്ട് ഹോട്ടൽ കൂടിയാണ് ട്രിഡന്റ്. ഇഐഎച് അസോസിയേറ്റഡ് ഹോട്ടൽസ്‌ ലിമിറ്റഡിന്റെ റെജിസ്റ്റേർഡ്ർഡ് ഓഫീസ് ആണ് ഈ ഹോട്ടൽ.
സ്ഥാനം
ക്രിസ്റ്റുവിനു മുൻപ് ഒന്നാം നൂറ്റാണ്ടുമുതൽ തന്നെ പല്ലവ, ചോഴ, വിജയനഗര-സാമ്രാജ്യങ്ങളിൽ ചെന്നൈ പ്രധാന നഗരമായിരുന്നു. ചെന്നൈയിലെ മൈലാപ്പൂർ പല്ലവസാമ്രാജ്യത്തിലെ പ്രധാന തുറമുഖം ആയിരുന്നു. വി. തോമസ് ക്രിസ്തു വർഷം 52 മുതൽ ക്രിസ്തു വർഷം 70 വരെ മൈലാപ്പൂരിൽ ക്രിസ്തീയ വിശ്വാസം പ്രബോധിപ്പിച്ചു. 15-ആം നൂറ്റാണ്ടിൽ ഇവിടെ വന്ന പോർച്ചുഗീസുകാർ സാന്തോം എന്ന സ്ഥലത്ത് ഒരു തുറമുഖം നിർമ്മിച്ചു. 1612-ൽ ഡച്ചുകാർ ചെന്നൈ കൈപ്പറ്റി. 1612ൽ ഡച്ചുകാർ ചെന്നൈക്ക്‌ വടക്ക്‌, പുലിക്കാട്ട് എന്ന സ്ഥലത്ത് ഒരു പട്ടണം സ്ഥാപിക്കുകയും ചെയ്തു.
1639 ആഗസ്റ്റ്‌ 22-നു ബ്രിട്ടിഷ് ഈസ്റ്റ്‌ ഇന്ത്യാ കമ്പനിയുടെ ഫ്രാൻസിസ്‌ ഡേ എന്ന നാവികൻ കടൽ തീരത്ത് ഭൂമി വാങ്ങിയിരുന്നു. ആ സമയം, വന്ദവാസിയിലെ നായകനായ ദാമർല വേങ്കടാദ്രി നായകുടു ആയിരിന്നു ചെന്നൈ ഭരിച്ചിരുന്നത്. ഈസ്റ്റ്‌ ഇന്ത്യാ കമ്പനിക്ക്‌ വ്യവസായശാലകളും ശേഖരണനിലവറകളും നിർമ്മിക്കാനുള്ള അനുമതിയും നൽകി. ഒരു വർഷത്തിനു ശേഷം ബ്രിട്ടിഷുകാർ സെന്റ്‌ ജോർജ്ജ് കോട്ട നിർമ്മിക്കുകയും, പിൽക്കാലത്ത്‌ തെക്കൻ ഭാരതത്തിന്റെ തന്നെ ഭരണ സിരാകേന്ദ്രം ആയിത്തീരുകയും ചെയ്തു. സ്വാതന്ത്ര്യാനന്തരം, ഇതേ കോട്ട തന്നെ തമിഴ്നാടിന്റെ നിയമസഭാ മന്ദിരമായും ഉപയോഗിച്ചു വന്നു. 1746 -ൽ അന്ന് മൌറീഷ്യസിന്റെ ഗവർണറായിരുന്ന ജനറൽ ലാ ബോർഡോനൈസിന്റെ നേതൃത്വത്തിലുള്ള സേന, ഈ കോട്ട പിടിച്ചടക്കുകയും, പട്ടണവും, സമീപ- ഗ്രാമങ്ങളും മുഴുവൻ കൊള്ളയടിക്കുകയും ചെയ്തു. മൂന്ന് വർഷത്തിനു ശേഷം എയ്ക്സ്‌-ലാ-ചാപെല്ലെ കരാറിൻപടി ബ്രിട്ടിഷുകാർ കോട്ട തിരിച്ചു പിടിക്കുകയായിരുന്നു. അതിനു ശേഷം കോട്ടയും ചുറ്റുമുള്ള പ്രദേശങ്ങളും നവീകരിച്ച്, ഇനിയൊരു യുദ്ധത്തെ നേരിടാൻ തക്ക പ്രാപ്തമാക്കി. മൈസൂരിലെ ഹൈദരലിയുടെ പടയോട്ടത്തെ ലക്ഷ്യമിട്ടായിരുന്നു നവീകരണം. 1759ൽ വീണ്ടും ഒരു ഫ്രഞ്ച് യുദ്ധത്തെ ചെന്നൈ അതിജീവിച്ചു. 1769ൽ മൈസൂർ രാജ്യത്ത്‌ നിന്നും പട്ടണം യുദ്ധഭീഷണി നേരിട്ട്. പിന്നീട് മദ്രാസ്‌ ഉടമ്പടിയിൽ യുദ്ധമില്ലാതെ ധാരണയിൽ എത്തി. പതിനെട്ടാം നൂറ്റാണ്ടിൽ തമിഴ്നാടിന്റെ ഏതാണ്ട് മുഴുവനും ആന്ധ്രാപ്രദേശിന്റെ വലിയ ഒരു ഭാഗവും കർണാടകവും മദ്രാസ്‌ പ്രസിഡൻസിക്ക് കീഴിൽ വന്നു. അതിനു ശേഷമാണ് നഗരത്തിനെ നവീകരിച്ചതും നാവിക സേനയും മറ്റ് ആധുനിക സംവിധാനങ്ങളും കൊണ്ട് വന്നതും.
പത്തൊൻപതാം നൂറ്റാണ്ടോടു കൂടി, വികസിതമായ ഒരു നഗരമാവുകയും ബോംബെ, കൽക്കട്ട തുടങ്ങി വലിയ നഗരങ്ങളിലേക്ക് റെയിൽ ഗതാഗതം തുടങ്ങുകയും വാർത്താ വിനിമയ ശൃംഖല സ്ഥാപിക്കുകയും ചെയ്തതോടെ, ചെന്നൈ തെക്കൻ ഭാരതത്തിന്റെ തലസ്ഥാന തുല്യമായി മാറി.
ഒന്നാം ലോകമഹായുദ്ധകാലത്ത്‌ ഇന്ത്യയിൽ ആക്രമിക്കപ്പെട്ട ഒരേയൊരു നഗരമാണ് മദ്രാസ്‌. ജർമൻ ലഘു ക്രൂസർ ആയ എസ്.എം.എസ്. എംഡൻ ആണ് 1914 സെപ്റ്റംബർ 22നു ചെന്നൈ തീരത്തെ ആക്രമിച്ചത്. ആ സംഭവത്തിന്റെ ഓർമയ്ക്കായി സെന്റ്‌ ജോർജ്ജ് കോട്ടയിൽ ഒരു ശിലയും ഉണ്ട്.
സ്വാതന്ത്ര്യാനന്തരം, 'മദ്രാസ്'‌' സംസ്ഥാനത്തിന്റെ തലസ്ഥാനമാവുകയും, പിന്നീട് സംസ്ഥാനത്തെ 'തമിഴ്നാട് ' എന്ന് പുനർനാമകരണം ചെയ്യുകയും ഉണ്ടായി.
അവലംബം
വർഗ്ഗം:ചെന്നൈയിലെ ഹോട്ടലുകൾ വർഗ്ഗം:ഇന്ത്യയിലെ പഞ്ചനക്ഷത്രഹോട്ടലുകൾ
കലാണ്ടുല വെള്ളച്ചാട്ടം
കലാണ്ടുല വെള്ളച്ചാട്ടം (മുമ്പ്, ഡുക്വെ ബ്രഗാൻക ഫാൾസ്) അങ്കോളയിലെ മലാൻജെ പ്രവിശ്യ യിലെ കലാണ്ടുല മുനിസിപ്പാലിറ്റിയിലുള്ള വെള്ളച്ചാട്ടങ്ങളാണ്. ലുക്കാല നദി യിലെ ഈ വെള്ളച്ചാട്ടങ്ങൾക്ക് ഏകദേശം 105 മീറ്റർ (344 അടി) ഉയരവും 400 മീറ്റർ (1,300 അടി) വിസ്താരവുമുണ്ട്. വ്യാപ്തിയിൽ ആഫ്രിക്കയിലെ വലിയ വെള്ളച്ചാട്ടങ്ങളിൽ ഒന്നാണിത്. ലുവാണ്ടയിൽ നിന്ന് ഇവിടേയ്ക്കുള്ള ദൂരം 360 കിലോമീറ്ററാണ്.
അനസ്താസിയ വെർബിറ്റ്‌സ്കയ
അനസ്താസിയ അലക്‌സെയേവ്‌ന വെർബിറ്റ്‌സ്കയ (Анастаси́я Алексе́евна Верби́цкая, 22 ഫെബ്രുവരി 1861 - 16 ജനുവരി 1928), ഒരു റഷ്യൻ നോവലിസ്റ്റ്, നാടകകൃത്ത്, തിരക്കഥാകൃത്ത്, പ്രസാധക, ഫെമിനിസ്റ്റ് എന്നീ നിലകളിൽ പ്രശസ്തയായ വനിതയായിരുന്നു.
ആദ്യകാല ജീവിതം
വൊറോനെഷ് നഗത്തിൽ ജനിച്ച വെർബിറ്റ്സ്കയുടെ പിതാവ് ഒരു പ്രൊഫഷണൽ സൈനിക ഉദ്യോഗസ്ഥനും മാതാവ് ഒരു അമേച്വർ നടിയായിരുന്നു. 1870 കളുടെ മധ്യത്തിൽ വെർബിറ്റ്സ്കായ മോസ്കോയിലെ എലിസവെറ്റിൻസ്കി വിമൻസ് ഇൻസ്റ്റിറ്റ്യൂട്ട് എന്ന ഒരു ബോർഡിംഗ് സ്കൂളിൽ പഠനത്തിന് ചേർന്നു. 1879-ൽ അവർ മോസ്കോ കൺസർവേറ്ററിയിൽ സംഗീത പഠനത്തിനായി പ്രവേശിക്കുകയും രണ്ട് വർഷത്തിന് ശേഷം അവരുടെ മുൻ ബോർഡിംഗ് സ്കൂളിൽ സംഗീത അധ്യാപികയായി ജോലിയിൽ പ്രവേശിക്കുകയുംചെയ്തു. 1882-ൽ എഞ്ചിനീയറായ അലക്സി വെർബിറ്റ്സ്കിയെ വിവാഹം കഴിച്ച അവർക്ക് മൂന്ന് ആൺമക്കളുണ്ടായിരുന്നു.
കരിയർ
വിവാഹശേഷം, വിവിധ ജോലികളിൽ ജോലികളിലേർപ്പെട്ട അവർ ആദ്യം നേടിയ ജോലി 1883-ൽ ഒരു പത്രത്തിലായിരുന്നു. അവളുടെ ആദ്യ ഫിക്ഷനായ, ഡിസ്കോർഡ് എന്ന ഹ്രസ്വ നോവൽ 1887 ൽ റഷ്യൻ തോട്ട് എന്ന ജേണലിൽ പ്രത്യക്ഷപ്പെട്ടു. സ്ത്രീ വിമോചനം, സ്വാതന്ത്ര്യം, അവരുടെ വ്യക്തിത്വ വികാരംഎന്നീ വിഷയങ്ങളെ അടിസ്ഥാനമാക്കിയുള്ളതായിരുന്നു ഈ കൃതി. 1898-ൽ അവൾ തന്റെ ആദ്യ സമ്പൂർണ്ണ നോവലായ വാവോച്ച്ക രചിച്ചു. മാലി തിയേറ്ററിൽ അരങ്ങേറിയ കോമഡി നാടകമായ മിറാജസ് (1895) ഉൾപ്പെടെയുള്ള നാടകങ്ങളും അവർ എഴുതി. 1902-ൽ, അവർ സ്വന്തമായി ഒരു പ്രസിദ്ധീകരണശാല ആരംഭിക്കുകയും, അവളുടെ കൃതികളും സ്ത്രീകളുടെ പ്രശ്നങ്ങൾ കൈകാര്യം ചെയ്യുന്ന പാശ്ചാത്യ യൂറോപ്യൻ എഴുത്തുകാരുടെ വിവർത്തന നോവലുകളും പ്രസിദ്ധീകരിച്ചു. സാഹിത്യേതര പ്രവർത്തനങ്ങളിലൂടെ സ്ത്രീകളുടെ വിമോചനത്തോടുള്ള തന്റെ പ്രതിബദ്ധത തുടർന്നു പ്രകടിപ്പിച്ച അവർ സ്ത്രീകളെ സഹായിക്കുന്ന വിവിധ ചാരിറ്റബിൾ, നാഗരിക സംഘടനകളിലും അംഗമായിരിക്കുകയും 1905-ൽ സൊസൈറ്റി ഫോർ ബെറ്റർമെന്റ് ഓഫ് വിമൻസ് വെൽഫെയറിന്റെ അധ്യക്ഷയായി നിയമിതയാകുകയും ചെയ്തു. 1905-ലെ വിപ്ലവത്തിനുശേഷം, സെൻസർഷിപ്പ് ഗണ്യമായി കുറഞ്ഞതോടെ, തന്റെ ജനപ്രിയ നോവലുകളിൽ ആദ്യത്തേതായി സ്പിരിറ്റ് ഓഫ് ദ ടൈം (1907-1908) എഴുതി. ഇതും ആറ് വാല്യങ്ങളിലായി പുറത്തിറങ്ങിയ അടുത്ത നോവലായ ദി കീസ് ടു ഹാപ്പിനസും (1908-1913) ബെസ്റ്റ് സെല്ലറുകളായിരുന്നു.
പി. പവിത്രൻ
പകരം=പി പവിത്രൻ|ലഘുചിത്രം|പി പവിത്രൻ|244x244px
കോഴിക്കോട് ജില്ലയിൽ, 1964-ൽ  വടകരക്കടുത്ത് മേമുണ്ടയിൽ, ടി എച്ച് കുഞ്ഞിരാമൻ നമ്പ്യാരുടെയും പി പി ദേവിയമ്മയുടെയും മകനായി  ജനനം. കാലടി സംസ്കൃത സർവകലാശാലയിലെ മലയാള വിഭാഗം അധ്യാപകൻ. സാഹിത്യനിരൂപകൻ, സാംസ്‌കാരിക നിരൂപകൻ, മാതൃഭാഷാവകാശ പ്രവർത്തകൻ, പ്രഭാഷകൻ എന്നീ നിലകളിൽ 1990-കൾ മുതൽ  പ്രവർത്തിച്ചുവരുന്നു. ഭാര്യ- ഡോ. പി ഗീത. മക്കൾ- അപർണ പ്രശാന്തി, അതുൽ പി.
വിദ്യാഭ്യാസം
മേമുണ്ട ഈസ്റ്റ് എൽ.പി സ്കൂൾ, മേമുണ്ട ഹൈസ്‌കൂൾ, മടപ്പള്ളി ഗവ.കോളേജ്, തലശ്ശേരി ഗവ.ബ്രണ്ണൻ കോളേജ്, കാലിക്കറ്റ് സർവകലാശാല ക്യാമ്പസ് എന്നിവിടങ്ങളിൽ വിദ്യാഭ്യാസം. 'ആത്മാന്വേഷണം ആനന്ദിന്റെ നോവലുകളിൽ' എന്ന വിഷയത്തിൽ 1988-89 ൽ എം.ഫിൽ ഗവേഷണം. 'കുമാരനാശാന്റെ കാവ്യജീവിതത്തിന്റെ പരിണാമം - മനഃശാസ്ത്രപരവും, തത്വശാസ്ത്രപരവുമായ അന്വേഷണം' എന്ന വിഷയത്തിൽ 1990-94 പി.എച്ച്.ഡി തലഗവേഷണം. 'മഹാത്മാ  ഗാന്ധി, കാൾ മാർക്സ്, ബി. ആർ അംബേദ്‌കർ എന്നിവരുടെ ആശയങ്ങളുടെ സ്വാധീനം ആധുനികതാവാദ നോവലുകളിൽ എന്ന വിഷയത്തിൽ യു.ജി.സി ഗവേഷണ അവാർഡിൽ 2006-09- ൽ പോസ്റ്റ് ഡോക്ടറൽ ഗവേഷണം'
പ്രധാന കൃതികൾ
പകരം=മാർക്സ് ഗാന്ധി അംബേദ്കർ ആധുനികതാവാദത്തിന്റെ രാ‍ഷ്ട്രീയ സൌന്ദര്യശാസ്ത്രം (2020)|ലഘുചിത്രം|മാർക്സ് ഗാന്ധി അംബേദ്കർ ആധുനികതാവാദത്തിന്റെ രാ‍ഷ്ട്രീയ സൗന്ദര്യശാസ്ത്രം (2020)
അവലംബങ്ങൾ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
സാറ ഹംദി മസൂദ്
ഖത്തറിലെ ഒരു പാരലിമ്പിക്‌സ് കായികതാരമാണ് സാറ ഹംദി മസൂദ് (Sara Hamdi Masoud). ബ്രസീലിലെ റിയോ ഡി ജനിറോയിൽ 2016ൽ നടന്ന പാരാലിമ്പിക്‌സിൽ എഫ്-33 വിഭാഗം ഷോട്ട് പുട്ടിൽ വെള്ളി മെഡൽ നേടി. ഇതോടെ, പാരാലിമ്പിക്‌സിൽ ആദ്യ മെഡൽ നേടുന്ന ഖത്തർ വനിതയെന്ന റെക്കോർഡ് 32 കാരിയായ സാറ ഹംദി മസൂദ് കരസ്ഥമാക്കി. 5.39 മീറ്റർ ദൂരം എറിഞ്ഞാണ് സാറ ഹംദി മെഡൽ നേടിയത്. അൾജീരിയയുടെ ബോജെദാർ അസ്മഹൻ 5.72 മീറ്റർ ദൂരം എറിഞ്ഞ് സ്വർണവും യുഎഇയുടെ സാറ അൽ സിനാനി 5.9 മീറ്റർ ദൂരം എറിഞ്ഞ് ഈ ഇനത്തിൽ വെങ്കലവും നേടി
അവലംബം
വർഗ്ഗം:പാരാലിമ്പിക്സ് മെഡൽ ജേതാക്കൾ
സ്യൂക്സിൻ
ഓർക്കിഡേസീ കുടുംബത്തിലെ എൺപതോളം ഓർക്കിഡുകളുടെ ഒരു വലിയ ജനുസ്സാണ് സ്യൂക്സിൻ. സാധാരണയായി വെർഡന്റ് ജുവൽ ഓർക്കിഡുകൾ എന്നറിയപ്പെടുന്നു. അംഗങ്ങൾ കൂടുതലും ഈർപ്പമുള്ള പുൽമേടുകളിൽ വളരുന്നു. ഇവ ഉഷ്ണമേഖലാ ആഫ്രിക്ക, ഏഷ്യ, തെക്കുകിഴക്കൻ ഏഷ്യ, ന്യൂ ഗിനിയ, ഓസ്‌ട്രേലിയ, ചില പസഫിക് ദ്വീപുകൾ എന്നിവിടങ്ങളിൽ നിന്നുള്ളവയാണ്.
പുറത്തേക്കുള്ള കണ്ണികൾ
വർഗ്ഗം:ഓർക്കിഡുകൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:ഓർക്കിഡേസീ
ബ്രേസ് പ്രഹേളിക
റോഡ് ശൃംഖലകളെ പരിഷ്കരിക്കാനുള്ള ഒരു നിർദ്ദേശമെന്ന നിലയ്ക്ക് Dietrich Braess എന്ന ഗണിതജ്ഞൻ 1968 ൽ ആവിഷ്കരിച്ച ഒരു മാതൃകയാണിത്. പ്രധാന പാത അടച്ചിടുക വഴി മൊത്തത്തിലുള്ള ഗതാഗതം മെച്ചപ്പെടുത്തുന്ന ഒരു രീതിയെ ഇത് വിശദമാക്കുന്നു. വൈദ്യുത ഗ്രിഡുകളുടെ കാര്യത്തിലും കമ്പ്യൂട്ടർ നെറ്റ്വർക്കുകളുടെ കാര്യത്തിലും ജൈവ വ്യവസ്ഥകളിലും ഇതിന് സാധർമ്യം കണ്ടെത്താനാകും.
ഉദാഹരണം
ലഘുചിത്രം
അവലംബം
വർഗ്ഗം:ഗണിതശാസ്ത്രപ്രശ്നങ്ങൾ വർഗ്ഗം:ഗെയിം തിയറി
ആഗ്നേയഗ്രന്ഥിയുടെ വീക്കം
പാൻക്രിയാറ്റിറ്റിസ് അഥവാ ആഗ്നേയഗ്രന്ഥിയെ   ബാധിക്കുന്ന വീക്കം സാധാരണയായി കണ്ടുവരുന്ന ഒരു രോഗമാണ്. ആഗ്നേയഗ്രന്ഥി നമ്മുടെ ദഹനേന്ദ്രിയ വ്യവസ്ഥയിൽ വളരെ സുപ്രധാനമായ പങ്കുവഹിക്കുന്ന ഒരു അവയവമാണ്. ആഗ്നേയഗ്രന്ഥി നമ്മുടെ ഉദരത്തിനുള്ളിൽ ഏറ്റവും പുറകിൽ നട്ടെല്ലിനോട് ചേർന്നാണ് സ്ഥിതിചെയ്യുന്നത്. ആഗ്നേയഗ്രന്ഥിയുടെ പ്രധാന ജോലി ദഹനപ്രക്രിയയെ സഹായിക്കുകയും രക്തത്തിലെ പഞ്ചസാരയെ നിയന്ത്രിക്കാൻ ആവശ്യമായ ഇൻസുലിൻ  ഹോർമോണിനെ  ഉത്പാദിപ്പിക്കുകയും ആണ്. പാൻക്രിയാസിനെ  ബാധിക്കുന്ന  ഏതു രോഗവും ദഹനപ്രക്രിയ തകരാറിൽ ആക്കുകയും  പ്രമേഹ രോഗത്തിന്റെ സാധ്യത വർധിപ്പിക്കുകയും ചെയ്യും.
ആഗ്നേയഗ്രന്ഥിയുടെ വീക്കം (പാൻക്രിയാറ്റിറ്റിസ് ) രണ്ടു വിധത്തിൽ കാണപ്പെടാറുണ്ട്. പെട്ടെന്നുണ്ടാവുന്ന ആഗ്നേയഗ്രന്ഥിയുടെ വീക്കവും (അക്യൂട്ട് പാൻക്രിയാറ്റിറ്റിസ് ) ദീർഘകാലമായുണ്ടാകുന്ന ആഗ്നേയഗ്രന്ഥിയുടെ വീക്കവും(ക്രോണിക് പാൻക്രിയാറ്റിറ്റിസ് ). പേരിൽ സാമ്യമുണ്ടെങ്കിലും ഇവ രണ്ടും വ്യത്യസ്തമായിട്ടുള്ള രോഗാവസ്ഥകളാണ്.
രോഗലക്ഷണങ്ങൾ
പെട്ടെന്നുണ്ടാവുന്ന അതികഠിനമായ വയറുവേദനയാണ് ഈ രോഗത്തിന്റെ പ്രധാന ലക്ഷണം. ഉദരത്തിന്റെ മുകൾഭാഗത്തായിട്ടാണ് വേദന സാധാരണയായി അനുഭവപ്പെടാറുള്ളത്. ചില രോഗികളിൽ വേദനയോടു കൂടി ഛർദിയും ഓക്കാനവും അനുഭവപ്പെടാറുണ്ട്. ഈ അസുഖത്തിന്റെ വേദന മറ്റു പല രോഗങ്ങളെയും (വയറിലെ പുണ്ണ്) ,പിത്തസഞ്ചിയിലെ കല്ല്, കുടലിലെ രക്തചംക്രമണം നിലക്കുക ) പോലെ തന്നെയാണ് ഉണ്ടാവാറുള്ളത് അതുകൊണ്ടു തന്നെ രോഗലക്ഷണങ്ങൾ കൊണ്ട് മാത്രം രോഗനിർണയം  പലപ്പോഴും സാധ്യമാവാതെ വരാറുണ്ട്.
കാരണങ്ങൾ
പിത്തസഞ്ചിയിലെ കല്ല് പിത്തനാളിയിലേക്കു ഇറങ്ങി ആഗ്നേയഗ്രന്ഥിയുടെ നാളിയെ തടസ്സപ്പെടുത്തുന്നതാണ് ഈ രോഗത്തിന്റെ പ്രധാന കാരണങ്ങളിൽ ഒന്ന്. പിത്തനാളിയിലെ കല്ലുകൾ സ്ത്രീകളിലാണ് കൂടുതലായി കണ്ടുവരാറുള്ളത്. വേദനയോടൊപ്പം ചില രോഗികളിൽ മഞ്ഞപ്പിത്തവും പനിയും  വിറയലും കണ്ടു വരാറുണ്ട്. അമിതമായ മദ്യപാനമാണ് മറ്റൊരു പ്രധാന കാരണം. ആഗ്നേയഗ്രന്ഥിക്ക് പറ്റുന്ന പരുക്കുകൾ ചില രോഗികളിൽ ആഗ്നേയഗ്രന്ഥിയിൽ വീക്കമുണ്ടാക്കാറുണ്ട്. അപൂർവുമായി ചില മരുന്നുകളുടെ പാർശ്വഫലമായി ആഗ്നേയഗ്രന്ഥിയുടെ വീക്കം  ഉണ്ടാവാറുണ്ട്. അപസ്മാരചികിത്സക്കുപയോഗിക്കുന്ന വാൽപ്രോയിക്   ആസിഡ്, കാൻസർ,  ഓട്ടോഇമ്മ്യൂൺ എന്നീ രോഗങ്ങളുടെ ചികിത്സക്കുപയോഗിക്കുന്ന അസതിയോപ്രിൻ എന്നിവ ഉദാഹരണങ്ങളാണ്. രക്തത്തിലെ കാൽസ്യം ലവണത്തിന്റെ അളവ് ക്രമാധീനമായി വർധിക്കുന്നതും ഈ രോഗത്തിന് കാരണമായേക്കാം. വളരെ അപൂർവമായി ചില പകർച്ചവ്യാധികളുടെ ഭാഗമായും'ആഗ്നേയഗ്രന്ഥിക്ക് വീക്കമുണ്ടാവാറുണ്ട്. മുണ്ടി വീക്കം(മമ്പ്സ് ) ഒരു ഉദാഹരണമാണ്. ശസ്ത്രക്രിയ കഴിഞ്ഞ രോഗികളിലും അപൂർവമായി ആഗ്നേയഗ്രന്ഥിയുടെ വീക്കം ഉണ്ടാവാറുണ്ട്. ചില രോഗികളിൽ ആഗ്നേയഗ്രന്ഥിയുടെ വീക്കത്തിന് പ്രത്യേകകാരണങ്ങൾ ഒന്നും കണ്ടെത്താൻപറ്റാറില്ല (ഇഡിയോപ്പതിക് പാൻക്രിയാറ്റിറ്റിസ് )
രോഗതീവ്രത
രോഗതീവ്രത അനുസരിച്ചു ഈ അസുഖത്തെ നേരിയ തോതിലുള്ള പാൻക്രിയാറ്റിറ്റിസ് എന്നും ഗുരുതരമായിട്ടുള്ള പാൻക്രിയാറ്റിറ്റിസ് എന്നും തരം തിരിക്കാം. ഗുരുതരമായ രീതിയിലുള്ള പാൻക്രിയാറ്റിറ്റിസ് മാരകമായേക്കാവുന്ന ഒരു രോഗമാണ്. ഇങ്ങനെയുള്ള രോഗികൾക്ക്‌ ഐ സി യൂ ചികിത്സ ആവശ്യം വരാറുണ്ട്. അതിഗുരുതരാവസ്ഥയിലുള്ള ആഗ്നേയഗ്രന്ഥിയുടെ വീക്കം ചില രോഗികളുടെ വൃക്കയുടെയും ശ്വാസകോശത്തിന്റെയും ദഹനേന്ദ്രിയ വ്യവസ്ഥയുടെയും പ്രവർത്തനങ്ങളെ തകരാറിലാക്കുകയും ചലപ്പോൾ മരണ കാരണമാവുകയും  ചെയ്യാം
രോഗനിർണയം
അതികഠിനമായ വയറുവേദനയുമായി വരുന്ന രോഗികളിൽ ആഗ്നേയഗ്രന്ഥിയുടെ വീക്കത്തിന് സാധ്യതയുണ്ട്. എന്നാൽ രോഗനിർണയം ചില പരിശോധനകൾ  കൊണ്ട് മാത്രമേ ഉറപ്പിക്കാൻ കഴിയുകയുള്ളു. ഇതിനായി രക്തത്തിലെ അമൈലേസ്, ലിപേസ്  എന്നീ ദഹനരസങ്ങളുടെ അളവ് നിർണയിക്കാറുണ്ട്. ആഗ്നേയഗ്രന്ഥിയുടെ വീക്കം ഉള്ള രോഗികളിൽ  ഈ ദഹനരസങ്ങൾ രക്തത്തിൽ കൂടുതലായി കാണപ്പെടുന്നു. സ്കാനിംഗ് വഴി ആഗ്നേയഗ്രന്ഥിയുടെ ഘടനയിലുണ്ടാവുന്ന മാറ്റങ്ങൾ നിരീക്ഷിക്കാൻ സാധിക്കുന്നതാണ്. ഇതിനായി അൾട്രാസൗണ്ട് സ്കാനിംഗ്, സി റ്റീ  സ്കാനിംഗ് , എം ആർ  ഐ  സ്കാനിംഗ് എന്നിവ രോഗിയുടെ രോഗാവസ്ഥ  അനുസരിച്ചു ഉപയോഗപ്പെടുത്താറുണ്ട്.
സങ്കീർണതകൾ
ആഗ്നേയഗ്രന്ഥിയിലെ വീക്കം സങ്കീർണമായ ചില അവസ്ഥകളിൽ രോഗിയെ എത്തിക്കാറുണ്ട്. പാൻക്രിയാസിൻറെ ചുറ്റും നീര് വരുക ,പഴുപ്പുണ്ടാകുക ,വയറിൻറെയോ  ശ്വാസകോശത്തിന് ചുറ്റുമോ ആഗ്നേയരസങ്ങൾ കെട്ടികിടക്കുക, ആന്തരിക രക്തസ്രാവം ഉണ്ടാവുക എന്നിവ ഇവയിൽ ചിലതാണ്. ഇങ്ങനെയുള്ള പ്രശ്നങ്ങൾ ഉള്ള രോഗികൾക്കു എൻഡോസ്കോപ്പി ഉപയോഗിച്ചുള്ള ചികിത്സയോ അല്ലെങ്കിൽ ശസ്ത്രക്രിയയോ ചിലപ്പോൾ വേണ്ടി വരാറുണ്ട്.
രോഗീപരിചരണം
നേരിയരീതിയിൽ ഉള്ള ആഗ്നേയഗ്രന്ഥി വീക്കം കുറച്ചു  ദിവസത്തെ ചികിത്സ കൊണ്ട് ശരി  ആക്കിയെടുക്കാൻ കഴിയുന്ന രോഗമാണ്. എന്നാൽ ഗുരുതരമായ രീതിയിൽ ഉള്ള രോഗങ്ങൾ ബാധിച്ച രോഗികൾക്കു തീവ്രപരിചരണവിഭാഗത്തിലെ ചികിത്സയും എൻഡോസ്കോപ്പ്   ഉപയോഗിച്ചുള്ള ശസ്ത്രക്രിയയോ വേണ്ടിവരാറുണ്ട്.
ദീർഘകാലമായുള്ള ആഗ്നേയഗ്രന്ഥിവീക്കം
ഈ രോഗം പ്രധാനമായും മൂന്ന് തരം രോഗലക്ഷണങ്ങളോട് കൂടിയാണ് പ്രത്യക്ഷപെടാറുള്ളത്. വയറു വേദന, ഭക്ഷണപദാർത്ഥങ്ങളെ ദഹിപ്പിക്കാൻ ഉള്ള കഴിവില്ലായ്മ , പ്രമേഹ രോഗം എന്നിവയാണീ ലക്ഷണങ്ങൾ. ചില രോഗികളിൽ ഒന്നോ രണ്ടോ ലക്ഷണങ്ങൾ മാത്രമായോ അല്ലെ ങ്കിൽ എല്ലാ ലക്ഷണങ്ങളോടും കൂടിയോ രോഗം പ്രത്യക്ഷപ്പെടാം
കാരണങ്ങൾ
ചില ജനിതകവൈകല്യങ്ങൾ ആഗ്നേയഗ്രന്ഥിയുടെ ദീർഘകാലവീക്കത്തിന് കാരണമാകാം. അമിതമായ മദ്യപാനമാണ് ഈ രോഗത്തിനുള്ള ഏറ്റവും പ്രധാനപ്പെട്ട കാരണങ്ങളിൽ ഒന്ന്. രക്തത്തിലെ കാൽസ്യം ലവണം അമിതമാവുന്നതും കൊളെസ്ട്രോൾ ( ട്രൈഗ്ലിസറൈഡ് ) വർധിക്കുന്നതും ആഗ്നേയഗ്രന്ഥിയുടെ ദീർഘകാലവീക്കത്തിന് കാരണമാകാം.
ഉഷ്ണമേഖലാപ്രദേശത്തു ജീവിക്കുന്ന ആളുകളിൽ ദീർഘകാലമായുള്ള പാൻക്രീയാസിന്റെ വീക്കം കണ്ടു വരാറുണ്ട്. ഇങ്ങനെയുള്ള അസുഖം കൂടുതലായും കണ്ടുവരുന്നത് കേരളസംസ്ഥാനത്തിലും ചില ആഫ്രിക്കൻ രാജ്യങ്ങളിലുമാണ് (ട്രോപ്പിക്കൽ പാൻക്രിയാറ്റിറ്റിസ് ). അപൂർവമായി ഈ രോഗം മറ്റു പ്രദേശങ്ങളിലും കാണാറുണ്ട്.
രോഗലക്ഷണങ്ങൾ
കഠിനമായ വയറുവേദന., ഭക്ഷണപദാർത്ഥങ്ങൾ ആഗിരണം ചെയ്യുന്നതിലുണ്ടാവുന്ന കുറവുകൾ കൊണ്ടുള്ള വയറിളക്കം, പോഷകാഹാരക്കുറവ്,  ചെറുപ്പത്തിലേ കാണപ്പെടുന്ന പ്രമേഹ രോഗം എന്നിവ ഈ രോഗത്തിൻറെ പ്രത്യേകതകളാണ്. ഈ ലക്ഷണങ്ങൾ ഒറ്റക്കായോ എല്ലാം കൂടിയോ രോഗികളിൽ കണ്ടു വരാറുണ്ട്. ദീർഘകാലം ഈ രോഗം നീണ്ടു നിൽക്കുമ്പോൾ ആഗ്നേയഗ്രന്ഥിയുടെ ഘടനയെ ബാധിക്കുകയും, ഗ്രന്ഥിക്കുള്ളിലും, നാളിക്കുള്ളിലും കല്ലുകൾ ഉണ്ടാവുന്നതായും കാണാറുണ്ട്.
രോഗനിർണയം
പ്രമേഹരോഗത്തിനുള്ള രക്തപരിശോധനയും പോഷകങ്ങളുടെ കുറവ് കണ്ടു പിടിക്കാനുള്ള പരിശോധനയും ആവശ്യമാണ്. ഭക്ഷണം ആഗിരണം ചെയ്യപ്പെടാത്തതു മൂലം മലത്തിൽകൂടി നഷ്ടപ്പെടുന്ന കൊഴുപ്പിന്റെ അളവ് രോഗിയുടെ മലം പരിശോധിക്കുന്നതിലൂടെ കണ്ടുപിടിക്കാൻ സാധിക്കുന്നതാണ്. ഇതിനായി വിവിധപരിശോധനകൾ നിലവിൽ ഉണ്ട്. ദീർഘകാലമായുള്ള ആഗ്നേയഗ്രന്ഥി വീക്കം ഗ്രന്ഥിയുടെ ഘടന മാറ്റിമറിക്കുകയും ഗ്രന്ഥിയുടെ ഉള്ളിൽ കല്ലുകൾ ഉണ്ടാക്കുകയും  ചെയ്യുന്നു .ഗ്രന്ഥിയിലെ  മാറ്റത്തിന്റെ തോതു  കണ്ടുപിടിക്കാൻ എക്സ് റേ പരിശോധന,അൾട്രാസൗണ്ട്  സ്കാനിംഗ്, സി ടി സ്കാനിംഗ്, എം ആർ ഐ സ്കാനിംഗ് എന്നിവ ഉപയോഗിക്കുന്നു
ചികിത്സ
ദീർഘകാലമായുള്ള ആഗ്നേയഗ്രന്ഥി വീക്കത്തിന് ജീവിതകാലം മുഴുവൻ നീണ്ടു നിൽക്കുന്ന ചികിത്സ ആവശ്യമായി വരാറുണ്ട്. വിവിധ തരം വേദന സംഹാരികൾ, പോഷകങ്ങൾ വലിച്ചെടുക്കാൻ സഹായിക്കുന്ന കൃത്രിമ ദഹനരസങ്ങൾ ,പ്രമേഹത്തിന്റെ ചികിത്സ എന്നിവയാണ് ചികിത്സയുടെ കാതലായ ഭാഗം. ഭൂരിപക്ഷം രോഗികളിലും മരുന്നുകൾ കൊണ്ടുള്ള ചികിത്സ ഫലപ്രദമാവാറുണ്ട്. ഒരു ചെറിയ വിഭാഗം രോഗികളിൽ അപൂർവമായി ശസ്ത്രക്രിയ വേണ്ടിവരാറുണ്ട്.
സങ്കീർണതകൾ
ഈ രോഗം ദീർഘകാല ചികിത്സ ആവശ്യപ്പെടുന്ന ഒന്നാണ്. ചില രോഗികളിൽ ആഗ്നേയഗ്രന്ഥിക്ക് ചുറ്റും നീർക്കെട്ടുണ്ടാകുകയും അണുബാധ ഉണ്ടാവുകയും ചെയ്യാറുണ്ട്. വളരെ അപൂർവമായി ആഗ്നേയഗ്രന്ഥി അർബുദം ഈ രോഗികളിൽ ഉണ്ടാവാറുണ്ട്.
അവലംബം
1.pg.313, "Acute and Chronic Pancreatitis." Harrison's Principles of Internal Medicine, 18e.
അലോക് ഭട്ടാചാര്യ
ഒരു ഇന്ത്യൻ പരാസിറ്റോളജിസ്റ്റും, അക്കാദമിക്കും, ജവഹർലാൽ നെഹ്‌റു സർവകലാശാലയിലെ സ്‌കൂൾ ഓഫ് ലൈഫ് സയൻസസിലെ പ്രൊഫസറുമാണ് അലോക് ഭട്ടാചാര്യ (ജനനം: 1951). ബയോടെക്നോളജി ഇൻഫർമേഷൻ സിസ്റ്റം നെറ്റ്‌വർക്കിനും സയൻസ് ആൻഡ് ടെക്‌നോളജി വകുപ്പിന്റെ (ഡിഎസ്ടി) ഫിസ്റ്റ് പ്രോഗ്രാമിന്റെ ലൈഫ് സയൻസസ് എക്‌സ്‌പെർട്ട് കമ്മിറ്റിയുടെ അദ്ധ്യക്ഷനാണ്. സയൻസ് ഇന്ത്യൻ അക്കാദമിയുടെയും ഇന്ത്യൻ നാഷണൽ സയൻസ് അക്കാദമിയുടെയും സ്പീഷിസ്-നിർദ്ദിഷ്ട കാൽസ്യം ബൈൻഡിംഗ് പ്രോട്ടീനും അതിന്റെ ജീനും എന്നതിന്റെ പേരിലും എന്റമീബ ഹിസ്ടോലിറ്റിക്കയെക്കുറിച്ചുള്ള പഠനത്തിന്റെ പേരിലും പ്രശസ്തനാണ്.
ശാസ്ത്ര ഗവേഷണത്തിനുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് 1994-ൽ ശാസ്ത്ര-സാങ്കേതികവിദ്യയ്ക്കുള്ള ശാന്തി സ്വരൂപ് ഭട്നഗർ പുരസ്കാരം നൽകി.
ജീവചരിത്രം
അറിയപ്പെടുന്ന പരോപജീവശാസ്ത്രജ്ഞനായ സുധ ഭട്ടാചാര്യയെ അലോക് ഭട്ടാചാര്യ വിവാഹം കഴിച്ചു. അവരും ജവഹർലാൽ നെഹ്‌റു സർവകലാശാലയിലെ പ്രൊഫസറാണ് കൂടാതെ അദ്ദേഹത്തിന്റെ ചില പ്രസിദ്ധീകരണങ്ങളുടെ സഹരചയിതാവുമാണ്. ദില്ലിയിലാണ് ദമ്പതികൾ താമസിക്കുന്നത്.
ലെഗസി
ലഘുചിത്രം|235x235ബിന്ദു| [[എന്റമീബ ഹിസ്റ്റോലിറ്റിക്ക|എന്റാമോബ ഹിസ്റ്റോളിറ്റിക്ക ജീവിത ചക്രം]] ഒരു പരാന്നഭോജി പ്രോട്ടോസോവയായ അമീബിക് അതിസാരത്തിനു കാരണമാകുന്ന എന്റമീബ ഹിസ്റ്റോലിറ്റിക്കയുടെ ജീവശാസ്ത്രത്തിൽ പ്രത്യേക ഊന്നൽ നൽകിക്കൊണ്ട് കമ്പ്യൂട്ടേഷണൽ ബയോളജി ബയോഇൻഫൊർമാറ്റിക്സിലും പരസിറ്റോളജിയിലാണ് ഭട്ടാചാര്യ തന്റെ ഗവേഷണങ്ങൾ കേന്ദ്രീകരിച്ചിരിക്കുന്നത്. അദ്ദേഹത്തിന്റെ ടീം പുതിയ ജീനോമിക് ഉപകരണങ്ങൾ വികസിപ്പിക്കുകയും ജീനോമിക് വ്യതിയാനങ്ങൾ തിരിച്ചറിയുന്നതിനായി പുതിയ അൽഗോരിതങ്ങൾ നിർദ്ദേശിക്കുകയും ചെയ്തു. ലിപ്പോഫോസ്ഫോഗ്ലൈകാനെക്കുറിച്ചും അതിന്റെ തിരിച്ചറിയലിനെക്കുറിച്ചും സ്വഭാവ സവിശേഷതയെക്കുറിച്ചും സ്പീഷിസ് നിർദ്ദിഷ്ട കാൽസ്യം ബൈൻഡിംഗ് പ്രോട്ടീനിനെയും അതിന്റെ ജീനിനെയും കുറിച്ചുള്ള അദ്ദേഹത്തിന്റെ പ്രവർത്തനങ്ങൾക്ക് തുടക്കമിട്ടതായി റിപ്പോർട്ടുണ്ട്. ഈ പഠനങ്ങൾ പ്രോട്ടോസോവന്റെ രോഗകാരി തന്മാത്രാ തലത്തിൽ മനസ്സിലാക്കിയതായി അറിയപ്പെടുന്നു. എന്റാമോബ ഹിസ്റ്റോളിറ്റിക്കയെക്കുറിച്ചുള്ള ഗവേഷണങ്ങൾക്കായി അദ്ദേഹം ജെഎൻയുവിൽ ഒരു പ്രത്യേക ലബോറട്ടറി സ്ഥാപിച്ചു. മലേറിയ, വിസെറൽ ലെഷ്മാനിയാസിസ് (കാല-അസർ) എന്നിവയുടെ രോഗകാരിയെക്കുറിച്ചും അദ്ദേഹം പ്രവർത്തിച്ചിട്ടുണ്ട്. അദ്ദേഹത്തിന്റെ ഗവേഷണങ്ങൾ നിരവധി ലേഖനങ്ങളിൽ രേഖപ്പെടുത്തിയിട്ടുണ്ട്, അവയിൽ 188 എണ്ണം ശാസ്ത്രീയ ലേഖനങ്ങളുടെ ഓൺലൈൻ ശേഖരണമായ റിസർച്ച് ഗേറ്റ് പട്ടികപ്പെടുത്തിയിട്ടുണ്ട്.
ഭട്ടാചാര്യ ശാസ്ത്ര സാങ്കേതിക വകുപ്പുമായി (ജിഎസ്ടി) ബന്ധപ്പെട്ടിരിക്കുന്നു, ഡിഎസ്ടിയുടെ രണ്ട് സംരംഭങ്ങളുടെ ചെയർമാനാണ്. കേന്ദ്രീകൃത ഡാറ്റാബേസും അഫിലിയേറ്റഡ് ഓർഗനൈസേഷനുകളുടെ രാജ്യവ്യാപക ശൃംഖലയും സ്ഥാപിക്കുന്നതിനുള്ള ബയോ ഇൻഫോർമാറ്റിക്സ് പ്രോഗ്രാം ബയോടെക്നോളജി ഇൻഫർമേഷൻ സിസ്റ്റം നെറ്റ്‌വർക്ക്, മറ്റൊന്ന് സർവകലാശാലകളിലെയും മറ്റ് ഉന്നത വിദ്യാഭ്യാസ സ്ഥാപനങ്ങളിലെയും എസ് ആന്റ് ടി ഇൻഫ്രാസ്ട്രക്ചർ മെച്ചപ്പെടുത്തുന്നതിനുള്ള ഫണ്ട് (FIST). ലൈഫ് സയൻസസിൽ. ഗുഹ റിസർച്ച് കോൺഫറൻസിൽ അംഗമാണ് അദ്ദേഹം, കൂടാതെ ഇന്ത്യൻ നാഷണൽ സയൻസ് അക്കാദമിയുടെ ഒരു മുൻ വൈസ് പ്രസിഡന്റുമാണ് (2011-13). കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ചിന്റെ (സി‌എസ്‌ഐആർ) ഗവേണിംഗ് കൗൺസിൽ അംഗം സി‌എസ്‌ഐആർ സൊസൈറ്റി അംഗം, ഇൻസ്റ്റിറ്റ്യൂട്ട് ഓഫ് ഹിമാലയൻ ബയോസോഴ്‌സ് ടെക്‌നോളജി, സെൻട്രൽ സാൾട്ട് എന്നിവയുടെ ഗവേഷണ സമിതികളിൽ അംഗമായി പ്രവർത്തിക്കുന്നു. സി‌എസ്‌ഐ‌ആറിന്റെ രണ്ട് ലബോറട്ടറികളായ മറൈൻ കെമിക്കൽസ് റിസർച്ച് ഇൻസ്റ്റിറ്റ്യൂട്ടും. സയൻസ് ആൻഡ് ടെക്നോളജി വകുപ്പിന്റെ USER കമ്മിറ്റിയിൽ ഇരിക്കുന്ന അദ്ദേഹം ബയോടെക്നോളജി വകുപ്പിന്റെ ബയോ ഇൻഫോർമാറ്റിക്സ്, കമ്പ്യൂട്ടേഷൻ ബയോളജി, സിസ്റ്റംസ് ബയോളജി എന്നിവ സംബന്ധിച്ച ടാസ്ക് ഫോഴ്സിന്റെ അദ്ധ്യക്ഷനാണ്. യുവാക്കളെ ബാധിക്കുന്ന ഒരു ജനിതക വൈകല്യമായ ഗ്നെ-മയോപ്പതി ബാധിച്ച രോഗികളുടെ ഫോറമായ ഗ്നെ-മയോപ്പതി ഇന്റർനാഷണലിന്റെ മാനേജിംഗ് ട്രസ്റ്റിയാണ് അദ്ദേഹം. കൂടാതെ പാരാസിറ്റോളജി ഇന്റർനാഷണൽ, ജേണൽ ഓഫ് ബയോസയൻസസ്, ജീനോം അനാലിസിസ്, ബയോ ഇൻഫോർമാറ്റിക്സ് എന്നിവയുൾപ്പെടെ നിരവധി സയൻസ് ജേണലുകളുമായി ബന്ധപ്പെട്ടിരിക്കുന്നു. : തന്മാത്രകൾ മുതൽ സിസ്റ്റങ്ങൾ വരെ, ഇന്റർനാഷണൽ ജേണൽ ഓഫ് ഇന്റഗ്രേറ്റീവ് ബയോളജി, PLoS അവഗണിക്കപ്പെട്ട ഉഷ്ണമേഖലാ രോഗങ്ങളും പ്രകൃതിയും.
ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ പ്രവർത്തിക്കുന്ന ഒരു സയൻസ് സൊസൈറ്റിയായ സൊസൈറ്റി ഓഫ് ബയോളജിക്കൽ കെമിസ്റ്റുകളുടെ (ഇന്ത്യ) മുൻ വൈസ് പ്രസിഡന്റാണ് (2009-10) ഭട്ടാചാര്യ, കൗൺസിൽ ഓഫ് ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻസ്റ്റിറ്റ്യൂട്ടിന്റെ ആഭ്യന്തര വിദഗ്ധ പാനലിൽ അംഗമായി പ്രവർത്തിക്കുന്നു. ടെക്നോളജി കൂടാതെ മനുഷ്യ പകർച്ചവ്യാധികളെക്കുറിച്ചുള്ള ഗവേഷണങ്ങൾക്കായുള്ള ആഗോള സംഘടനയായ ഇൻഫെക്റ്റ്-എആർ‌എയുടെ പ്രോജക്റ്റ് അമോബാക്കുമായി ബന്ധപ്പെട്ടിരിക്കുന്നു. നിരവധി അതിഥി പ്രഭാഷണങ്ങളും മുഖ്യ പ്രഭാഷണങ്ങളും നടത്തിയ അദ്ദേഹം ഡിപ്പാർട്ട്മെന്റിന്റെ നാഷണൽ നെറ്റ്‌വർക്ക് ഫോർ മാത്തമാറ്റിക്കൽ ആന്റ് കംപ്യൂട്ടേഷണൽ ബയോളജി (എൻ‌എൻ‌എം‌സി‌ബി) സംഘടിപ്പിച്ച ബയോ ഇൻഫോർമാറ്റിക്സ്, കമ്പ്യൂട്ടേഷണൽ സിസ്റ്റംസ് ബയോളജി സംബന്ധിച്ച ഹിമാചൽ പ്രദേശിലെ സെൻട്രൽ യൂണിവേഴ്‌സിറ്റിയിൽ 2016 നവംബർ 12-14 തീയതികളിൽ നടക്കുന്ന ശാസ്ത്ര സാങ്കേതിക വിദ്യ ദേശീയ സിമ്പോസിയത്തിന്റെ ശാസ്ത്ര ഉപദേശക സമിതിയിലെ അംഗമായിരുന്നു. ഗവേഷണ വിദ്യാർത്ഥികൾക്ക് ഗൈഡ് ആയും ഇദ്ദേഹം പ്രവർത്തിച്ചിട്ടുണ്ട്.
അവാർഡുകളും ബഹുമതികളും
ലോക ബാങ്കിന്റെ ഒരു റോബർട്ട് മെക് ഫെലോയാണ് ഭട്ടാചാര്യ (1985-86), സയന്റിഫിക് ആൻഡ് ഇൻഡസ്ട്രിയൽ റിസർച്ച് കൗൺസിൽ 1994 ൽ ഇന്ത്യയിലെ പരമോന്നത ശാസ്ത്ര പുരസ്കാരമായ ശാന്തി സ്വരൂപ് ഭട്നാഗർ പുരസ്കാരം നൽകി അദ്ദേഹത്തെ ആദരിച്ചു. 1968 ലും 1969 ലും ദില്ലി സർവകലാശാലയുടെ സയൻസ് എക്സിബിഷൻ അവാർഡും 1988–1990 ലെ റോക്ക്ഫെല്ലർ ബയോടെക്നോളജി കരിയർ ഡെവലപ്മെൻറ് അവാർഡും അദ്ദേഹം നേടിയിട്ടുണ്ട്. ഇന്ത്യയിലെ സയൻസ് ആൻഡ് ടെക്നോളജി വകുപ്പിലെ ജെ സി ബോസ് നാഷണൽ ഫെലോയും ഇന്ത്യൻ നാഷണൽ സയൻസ് അക്കാദമിയുടെയും ഇന്ത്യൻ അക്കാദമി ഓഫ് സയൻസസിന്റെയും തിരഞ്ഞെടുക്കപ്പെട്ട ഫെലോയും ആണ്. 2015 ൽ ഇന്ത്യൻ നാഷണൽ സയൻസ് അക്കാദമിയുടെ ആര്യഭട്ട മെഡൽ നേടി.
അധികവായനയ്ക്ക്
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജവഹർലാൽ നെഹ്രു സർവകലാശാലാ അദ്ധ്യാപകർ വർഗ്ഗം:ജവഹർലാൽ നെഹ്രു സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:1951-ൽ ജനിച്ചവർ
വാഷിംഗ്ടൺ, വിർജീനിയ
വാഷിംഗ്ടൺ, അമേരിക്കൻ ഐക്യനാടുകളിലെ വിർജീനിയയിൽ റാപ്പഹാന്നോക്ക് കൗണ്ടിയുടെ ആസ്ഥാനവും ഒരു പ്രധാന പട്ടണവുമാണ്. 1749 ജൂലൈയിൽ ജോർജ് വാഷിംഗ്ടൺ സ്വയം ഈ നഗരത്തിനുള്ള സ്ഥാനം സർവേ ചെയ്തിരുന്നു. ഭാവിയിലെ ആദ്യ പ്രസിഡന്റിന്റെ പേരിൽ നാമകരണം ചെയ്യപ്പെട്ട വിവിധ സ്ഥലങ്ങളിൽ ആദ്യത്തേതായിരുന്നു ഇത്. 2000 ലെ സെൻസസ് പ്രകാരം 183 ആയിരുന്ന ഈ പട്ടണത്തിലെ ജനസംഖ്യ 2010 ലെ ജനസംഖ്യാ കണക്കെടുപ്പിൽ വെറും 135 പേരായി കുറഞ്ഞിരുന്നു. വാഷിംഗ്ടൺ ഡി.സി.യ്ക്ക് സമീപത്തായി ഏകദേശം 70 മൈൽ (110 കിലോമീറ്റർ) വടക്ക് കിഴക്കായി സ്ഥിതി ചെയ്യുന്ന ഈ നഗരം ആശയക്കുഴപ്പം ഒഴിവാക്കാൻ ലിറ്റിൽ വാഷിങ്ടൺ എന്ന അപരനാമത്തിലറിയപ്പെടുന്നു.
അവലംബം
വർഗ്ഗം:വിർജീനിയയിലെ നഗരങ്ങൾ
തീയാട്ട്
ദേവാലയങ്ങളിൽ നടത്തുന്ന ഒരു അനുഷ്ഠാനകല യാണു് തീയാട്ട്. ഇത് പലവിധമുണ്ട്. അയ്യപ്പൻ തീയാട്ട്, ഭദ്രകാളിത്തീയാട്ട് എന്നിവയാണ് പ്രധാനം.തെയ്യാട്ട് ആണ് തീയാട്ട് ആയതെന്ന് സങ്കല്പിക്കുന്നു. തീയാട്ട് എന്ന ചടങ്ങിൽ തീപന്തം ഉഴിച്ചിലിന് പ്രാധാന്യം ഉള്ളതുകൊണ്ടാണ് ആ പേരു നന്നതെന്നും വാദമുണ്ട്. തീയാട്ടിന്റെ പ്രകടനത്തിന് കുറഞ്ഞത് മൂന്നുപേർ വേണം. സന്ധ്യയ്ക്ക് ശേഷം പുണ്യാഹം കഴിച്ച് മുറ്റത്ത് കുലവാഴ നടും. ഭദ്രകാളിയുടെ/അയ്യപ്പന്റെ രൂപം വിവിധ വർണ്ണങ്ങളിൽ കളമെഴുതും. സംഘത്തിലെ പ്രധാനഗുരുവാണ് വേഷം കെട്ടുക. കളംവര കഴിഞ്ഞാൽ ഇഷ്ടദേവതാപ്രാർത്ഥന തുടങ്ങും. വാദ്യമേളങ്ങളോടു കൂടി പന്തം കത്തിച്ചുപിടിച്ച്, ഗാനം പാടിക്കൊണ്ട് നൃത്തം ചെയ്യുന്നു. കളമെഴുത്ത്, കഥാഭിനയം, കളംപൂജ, കളംപാട്ട്, കളത്തിലാട്ടം, തിരിയുഴിച്ചിൽ എന്നിവ തീയാട്ടിന്റെ മുഖ്യ ചടങ്ങുകളാണ്.
ചടങ്ങുകൾ
പരിശുദ്ധ സ്ഥലത്ത് അലങ്കരിച്ച പന്തലിൽ നിലത്ത് രൗദ്രരൂപിണിയായ ഭദ്രകാളിയുടെ അഷ്ടബാഹുക്കളോടുകൂടിയ രൂപം വരക്കുന്നു (കളം) കളമെഴുത്തിനു അരിപ്പൊടി, മഞ്ഞൾപ്പൊടി, കരിപ്പൊടി, പച്ചപ്പൊടി (കുന്നി, മഞ്ചാടി പോലുള്ള ഇലകൾ പൊടിച്ചത്) മഞ്ഞളും ചുണ്ണാമ്പും ചേർത്തുണ്ടാക്കുന്ന ചുവപ്പുപൊടി എന്നീ പഞ്ചവർണ്ണങ്ങളാണ് ഉപയോഗിക്കുന്നത്. വെറ്റില പാക്ക്, നാളികേരം, നെല്ല്, അരി, വിളക്കുകൾ എന്നിവ കൊണ്ട് കളം അലങ്കരിക്കുന്നു. സന്ധ്യ നേരത്ത് സന്ധ്യനേരത്ത് സന്ധ്യ കൊട്ടുണ്ട്. കഥകളിക്ക് സന്ധ്യവേല (കേളീ) ഉള്ളതുപോലെ തീയാട്ട് ഉണ്ട് എന്നറിയിക്കലാണ് ലക്ഷ്യം.ഇതിനുശേഷം അഷ്ടമംഗല്യവുമായിവെന്ന് ദേവിയെ ആവാഹിച്ച് എതിരേറ്റ് കൊണ്ടുവന്ന് കളത്തിൽ ലയിപ്പിക്കുന്നു. കളത്തിൽ പൂജ നടക്കുന്നു. പിന്നീട് ദേവീ സ്തുതികൾ രാഗതാളലയത്തോടെ പാടുന്നു. ദേവിയുടെ കേശാദിപാദവും പാദാദികേശവുമാണ് പ്രധാനമായി പാടുന്നത്. ഒരാൾ ദേഹത്തിൽ, കളത്തിൽ നിന്ന് ദേവീ ചൈതന്യം ആവാഹിച്ച് രൗദ്രരൂപിണിയായി ശ്രീ ഭദ്രകാളിയുടെ വേഷം കെട്ടുന്നു. ദാരികവധം കഴിഞ്ഞ് കോപാകുലയായി ദാരിക ശിരസ്സുമായി കൈലാസ്ത്തിൽ എത്തുന്ന ഭാഗം മുതലാണ് അഭിനയിക്കുന്നത്. പരമശിവനായി നിലവിളക്കിനെ സങ്കല്പിക്കുന്നു. ശിരസ്സ് പിതാവിന് സമർപ്പിച്ച ദാരികവധം കഴിഞ്ഞ കഥ നൃത്തത്തിൽ കൂടിയും അഭിനയത്തിൽ കൂടിയും ശ്രീ പരമേശ്വരനെ പറഞ്ഞ് മനസ്സിലാക്കുന്നതാണ് അവതരിപ്പിക്കുന്നത്. തീയാട്ടിന്റെ അവസാനം പന്തം കത്തിച്ച് ഉഴിഞ്ഞ് തെള്ളീപ്പൊടി എറിഞ്ഞ് ഭൂതപ്രേതാദികളെയും മറ്റു ദോഷങ്ങളും അകറ്റുന്നു. ശേഷം മുടി (കിരീടം) അഴിച്ച് ഉഴിഞ്ഞ് ചട്ങ്ങ് അവസാനിപ്പിക്കുന്നു.
ഫലശ്രുതി
ശത്രുദോഷത്തിനും ഭൂതപ്രേതാദി ബാധകളെ ഒഴിപ്പിക്കുന്നതിനും വസൂരി തുടങ്ങിയ സാംക്രമികരോഗങ്ങൾ വരാതിരിക്കാനും മറ്റ് ഉദ്ദിഷ്ടകാര്യസാധ്യതക്കും ദേവീ പ്രീതിക്കുവേണ്ടി തീയാട്ട് നടത്തപ്പെടുന്നു. തീയാട്ടിന് ഉപയോഗിക്കുന്ന പ്രധാന വാദ്യം പറയാണ്. മേളക്കൊഴുപ്പിനായി ചെണ്ടയും മറ്റ് വാദ്യങ്ങളും ഉപയോഗിക്കാറുണ്ട്. (കടപ്പാട്: മാവേലിക്കര മറുതാക്ഷീ ക്ഷേത്രം, ഉമ്പർനാട് കരയോഗം അശ്വതിമഹോത്സവ നോട്ടീസ്, 2017)
വർഗ്ഗം:കേരളത്തിലെ അനുഷ്ഠാനകലകൾ
ഏകലവ്യൻ
നിഷാദരാജാവായ ഹിരണ്യധനുസ്സിന്റെ പുത്രനായിരുന്നു ഏകലവ്യൻ. ആയുധവിദ്യ പഠിക്കാനാഗ്രഹിച്ച് രാജഗുരുവായ ദ്രോണരുടെ അടുക്കലെത്തിയ ഇദ്ദേഹത്തെ നിഷാദിയെന്നു കണ്ട് ദ്രോണാചാര്യർ സ്വീകരിച്ചില്ല .തുടർന്ന് സ്വയം അഭ്യസനത്തിലൂടെ ഇദ്ദേഹം ധനുർവിദ്യയിൽ അർജ്ജുനനെക്കാളും മികച്ചവനായി. പിന്നീട് അർജ്ജുനന്റെ ഹിതത്തിനായി ഇദ്ദേഹം ദ്രോണരാൽ ചതിക്കപ്പെടുകയും, സ്വയം നേടിയെടുത്ത പ്രാവീണ്യം നഷ്ടമാകുകയും ചെയ്തു. അവസാനം ഇദ്ദേഹം ശ്രീകൃഷ്ണനാൽ വധിക്കപ്പെട്ടതായി മഹാഭാരതം, ഉദ്യോഗപർവ്വം , അദ്ധ്യായം 48 , ശ്ളോകം 77 ലായി കാണുന്നു. അർജ്ജുനനോട് ബന്ധപ്പെട്ട ഏകലവ്യന്റെ കഥ - മഹാഭാരതം, ആദിപർവ്വം , സംഭവപർവ്വം , അദ്ധ്യായം-132 -ലായി താഴെ പറയുന്ന പ്രകാരം കാണുന്നു.
ഏകലവ്യനും ദ്രോണരും
ഹിരണ്യധനുസ്സെന്ന നിഷാദരാജാവിന്റെ പുത്രനായ ഏകലവ്യൻ, ദ്രോണരുടെ അടുക്കലെത്തി തന്നെ ശിഷ്യനായി സ്വീകരിക്കണമെന്ന് അപേക്ഷിച്ചു. നിഷാദനായതിനാൽ ദ്രോണര് മറ്റുള്ളവരുടെ അഭിപ്രായം കണക്കിലെടുത്ത് ഏകലവ്യനെ സ്വീകരിച്ചില്ല.
ന സ തം പ്രതിജഗ്രാഹ നൈഷാദിരിതി ചിന്തയൻ
ശിഷ്യം ധനുഷി ധർമ്മജ്ഞസ്തേഷാ മേവാന്വവേക്ഷയാ [മഹാഭാരതം, ആദിപർവ്വം , അദ്ധ്യായം -132 , ശ്ളോകം 32]
(ഭാഷാ അർത്ഥം ) മറ്റു ശിഷ്യന്മാരുടെ ഹിതം നോക്കിയും, അവൻ നിഷാദനാണെന്നു ചിന്തിച്ചും ( നൈഷാദിരിതി ചിന്തയൻ ) ധർമ്മജ്ഞനായ ദ്രോണാചാര്യർ അവനെ ശിഷ്യനായി സ്വീകരിക്കുകയുണ്ടായില്ല.
പക്ഷെ അവൻ ദ്രോണരെ ഭക്തിപൂര്വ്വം വണങ്ങി പാദങ്ങളിൽ നമസ്ക്കരിച്ചു തിരികെ പോന്നു. വനത്തിൽ ചെന്ന്, ഗുരുവായ ദ്രോണരുടെ രൂപം മണ്ണില് തീർത്ത്‌ സാങ്കല്പ്പികമായ ആചാര്യ സാന്നിധ്യത്തിൽ അസ്ത്രപ്രയോഗം നിഷ്ടാപൂര്വ്വം അഭ്യസിച്ചു. അസ്ത്രങ്ങൾ ഇക്ഷ്വ നിര്മ്മിതമായിരുന്നു [ കട്ടിയുള്ള മൂര്ച്ചയുള്ള ഒരുതരം പുല്ല് ]. പരമശ്രധയോടും യോഗത്തോടും സ്വയം അഭ്യസനം നടത്തി ഏകലവ്യൻ അർജ്ജുനനെക്കാളും അസ്ത്രവിദ്യയിൽ സമർത്ഥനായിത്തീർന്നു. ഒരിക്കൽ കുരുപാണ്ടവന്മാർ രഥങ്ങളിൽ നായാട്ടിനായി കാട്ടിലേക്ക് പോയി. അവരുടെ കൂടെയുണ്ടായിരുന്ന വേട്ടനായ അലയുമ്പോൾ, അസ്ത്രാഭ്യാസം ചെയ്യുന്ന ഏകലവ്യന്റെ അടുക്കലെത്തി. നായ കുരച്ചുകൊണ്ടു അടുത്തെത്തുമ്പോൾ ഏകലവ്യൻ തന്റെ അമിതമായ കൈവഴക്കത്തോടെ വേഗതയിൽ ഏഴു അസ്ത്രങ്ങൾ നായുടെ വായിലേക്ക് എയ്തു കയറ്റി. നായ നിലവിളിച്ചുകൊണ്ട് പാണ്ഡവരുടെ അടുക്കലെത്തി. അവരെല്ലാം ആ അസ്ത്രനൈപുണ്യം കണ്ടു അത്ഭുതപ്പെട്ടു. കൈവേഗം, ശബ്ദഭേദിത്വം തുടങ്ങിയ വൈദ്യഗ്ധ്യത്തോടെയുള്ള ആ അസ്ത്രപ്രയോഗം കണ്ടു പാണ്ടവന്മാർ ലജ്ജിച്ചു. കാട്ടിൽ വസിക്കുന്ന ആ അസ്ത്രവിശാരദനെ അവർ അന്വേഷിച്ചു കണ്ടെത്തി. വിവരങ്ങൾ ചോദിച്ചപ്പോൾ, ഏകലവ്യൻ ഇങ്ങനെ പറഞ്ഞു. " ഞാൻ നിഷാദരാജാവായ ഹിരണ്യധനുസ്സിന്റെ മകനും, ദ്രോണാചാര്യരുടെ ശിഷ്യനുമാണ് . " ഈ വിവരം ദ്രോണരും അർജ്ജുനനും അറിഞ്ഞു.
അർജുനന് ഇത് സഹിക്കുവാൻ കഴിഞ്ഞില്ല. തന്നെ ഏറ്റവും വലിയ വില്ലാളിയാക്കാമെന്നു ദ്രോണര് വാക്ക് നല്കിയിരുന്നതാണ് .എന്നാൽ ഇന്ന് കേവലം ഒരു നിഷാദൻ തന്നെക്കാൾ വലിയ ഒരു വില്ലാളിയായിരിക്കുന്നു. അതും ദ്രോണരുടെ ശിഷ്യനെന്നു അവകാശപ്പെടുന്നു. അസൂയാലുവായിത്തീർന്ന അർജ്ജുനൻ ഇക്കാര്യം ദ്രോണരോട് പരിഭവിച്ചുകൊണ്ട് അറിയിച്ചു. [മഹാഭാരതം, ആദിപർവ്വം , അദ്ധ്യായം 132 , ശ്ളോകങ്ങൾ 47 ,48 ,49].
രഹോ ദ്രോണ സമാസാദ്യ പ്രണയാദിദമബ്രവീത് (47 )
(വൈശമ്പായന മുനി ജനമേജയ രാജാവിനോട് ഏകലവ്യന്റെ കഥ പറയുന്നതാണ് സന്ദർഭം .) (ഭാഷാ അർത്ഥം) രാജാവേ, കൗന്തേയനായ അർജ്ജുനൻ ഏകലവ്യനെ ഓർത്തു. തുടർന്ന് രഹസ്യമായി ദ്രോണരുടെയടുത്തു ചെന്നിട്ട് സസ്നേഹം ഇങ്ങനെ പറഞ്ഞു.
തദാഹം പരിരഭ്യൈകഃ പ്രീതിപൂർവ്വമിദം വചഃ
ഭവതോക്തോ നമേ ശിഷ്യസത്വ ദ്വിശിഷ്ടോ ഭവിഷ്യതി (48)
(ഭാഷാ അർത്ഥം) അങ്ങ് ഒരിക്കൽ എന്നെ സന്തോഷത്തോടെ തഴുകിക്കൊണ്ട് അങ്ങയുടെ ശിഷ്യരിൽ ആരും എനിക്ക് തുല്യനാവുകയില്ലെന്ന് ഉറപ്പു പറഞ്ഞിരുന്നു.
അഥ കസ്മാൻ മദ്വിഷിഷ്ടോ ലോകാദപി ച വീര്യവാൻ അന്യോസ്ഥി ഭവത ശിഷ്യോ നിഷാദാധിപതേ സുതഃ (49 )
ദ്രോണര് അർജുനനെ സാന്ത്വനപ്പെടുത്തി .അദ്ദേഹം അർജ്ജുനനേയും കൂട്ടി ഏകലവ്യന്റെ സമീപമെത്തി. തുടർന്ന് ഏകലവ്യനോട്‌ ഇങ്ങനെ ദ്രോണര് ആവശ്യപ്പെട്ടു. "എന്റെ ശിഷ്യനെന്നു നീ അവകാശപ്പെടുന്നു . അങ്ങനെയെങ്കിൽ ഗുരു ദക്ഷിണ എവിടെ ? എനിക്ക് ഗുരുദക്ഷിണ തരിക ". "എന്താണ് അങ്ങേക്ക് വേണ്ടത് ? "- മഹാനായ ഏകലവ്യൻ തിരക്കി. " നിന്റെ വലതു കയ്യിലെ തള്ളവിരലാണ് ഗുരുദക്ഷിണയായി എനിക്ക് വേണ്ടത് "-ദ്രോണർ പറഞ്ഞു.
ഏകലവ്യനെ ചതിക്കാനാണ് ദ്രോണര് ഇത് ചോദിച്ചതെങ്കിലും ഗുരുത്വത്തിന്റെ എക്കാലത്തെയും മകുടോദാഹരണമായ ഏകലവ്യൻ സന്തോഷത്തോടെ അത് നല്കുവാൻ തയ്യാറായി. അദ്ദേഹം മൂര്ച്ചയേറിയ ഒരു ആയുധത്താൽ വലതുകയ്യിലെ തള്ളവിരല് മുറിച്ചെടുത്തു ദ്രോണർക്കു നല്കി. അന്നുമുതൽ അദ്ദേഹം അർജുനനെക്കാളും താണ നിലയിലുള്ള വില്ലാളിയായി മാറി. തുടർന്ന് വ്യാസമുനി ഇങ്ങനെ വർണ്ണിക്കുന്നു
തതോർജ്ജുന പ്രീതമനാ ബഭൂവ വിഗതജ്വരഃ
ദ്രോണശ്ച സത്യവാഗാസിന്നാന്യോഭിഭവിതാർജ്ജുനം [മഹാഭാരതം, ആദിപർവ്വം , അദ്ധ്യായം 132 , ശ്ളോകം -60 ]
ഭഗവാൻ കൃഷ്ണൻ ഏകലവ്യനെപ്പറ്റി ഇങ്ങനെ പറയുന്നുണ്ട് ." ഏകലവ്യൻ സാക്ഷാൽ ഭാർഗ്ഗവരാമന്‌ തുല്യനാണ് . പെരുവിരലുള്ള ഏകലവ്യനെ തോൽപ്പിക്കാൻ ദേവദാനവർക്കോ ഗന്ധർവ്വ കിന്നരർക്കോ, രാക്ഷസർക്കോ നാഗങ്ങൾക്കോ പോലും സാധിക്കുകയില്ല . അങ്ങനെയുള്ളവനെ മനുഷ്യർക്ക് എന്തുചെയ്യുവാൻ സാധിക്കും ?. അതുകൊണ്ടാണ് ദ്രോണരെക്കൊണ്ട് അവന്റെ പെരുവിരല് ഇരന്നു വാങ്ങിപ്പിച്ചത് . അര്ജ്ജുനന് വേണ്ടിയാണ് അത് ചെയ്തതെന്നും കൃഷ്ണൻ പറയുന്നുണ്ട് . [ മഹാഭാരതം , ദ്രോണപർവ്വം , അദ്ധ്യായം 181 , ഘടോൽക്കച്ചവധ ഉപപർവ്വം ]
ഏകലവ്യന്റെ കഥ ഹരിവംശത്തിൽ
മഹാഭാരതത്തിന്റെ അനുബന്ധമായ ഹരിവംശ പുരാണത്തിൽ ഏകലവ്യനെപ്പറ്റി ചുരുങ്ങിയ വാക്കുകളിൽ ഒരു സൂചനയുണ്ട്. ഹരിവംശം പിന്നീട് കൂട്ടിച്ചേർത്തതാകയാൽ എത്രത്തോളം ആധികാരികമാണെന്നു പറയാനാകില്ല. ഹരിവംശപർവ്വം 34-ആം അദ്ധ്യായത്തിൽ യദുകുലവർണ്ണനയിലാണ് ഈ സൂചനയുള്ളത് .അത് ഇങ്ങനെയാണ്. "ശൂരസേനന് വസുദേവനെക്കൂടാതെ വേറെയും പുത്രന്മാരുണ്ടായി.അതിലൊരാളാണ് പ്രസിദ്ധനായ ദേവശ്രവസ്സ് .ദേവശ്രവസ്സിനു ശത്രുനാശകനായ ശത്രുഘ്നൻ എന്നൊരു പുത്രനുണ്ടായി.ബാല്യത്തിൽ തന്നെ ഈ കുട്ടി വനത്തിൽ ഉപേക്ഷിക്കപ്പെട്ടു . (കാരണം ഒരിടത്തും പറയുന്നില്ല ). ഇവനെ നിഷാദന്മാർ വളർത്തി .ഇവനാണ് പ്രസിദ്ധനായ ഏകലവ്യൻ .നിഷാദൻമാരാണ് ഇവനെ കണ്ടെടുത്തു വളർത്തിയത് .അങ്ങനെ അവൻ നിഷാദിയായി." മറ്റൊരിടത്തും ഏകലവ്യന്റെ പൂർവ്വചരിത്രത്തെക്കുറിച്ചു സൂചനയില്ല. 18 പുരാണങ്ങളുള്ളതിൽ ചിലതിലും, പ്രധാനമായി മഹാഭാരതത്തിലും ഏകലവ്യൻ ഹിരണ്യധനുസ്സ് എന്ന കാട്ടാളരാജാവിന്റെ പുത്രനായ നിഷാദിയെന്നു തന്നെയാണ് വർണ്ണന.
വർഗ്ഗം:പുരാണകഥാപാത്രങ്ങൾ വർഗ്ഗം:മഹാഭാരതം
സ്റ്റാർട്ട് മ്യൂസിക് ആരാദ്യം പാടും (ഗെയിം ഷോ)
ഏഷ്യാനെറ്റിൽ സംപ്രേഷണം ചെയ്തിരുന്ന ഒരു മ്യൂസിക് ഗെയിം ഷോ ആണ് സ്റ്റാർട്ട് മ്യൂസിക് ആരാദ്യം പാടും (English:Start Music Aaradyam Padum).ഡിജിറ്റൽ പ്ലാറ്റ്ഫോമായ ഡിസ്നി+ ഹോട്ട്‌സ്റ്റാറിലും ഇത് ഡിജിറ്റലായി സ്ട്രീം ചെയ്യുന്നു. ഈ പരിപാടി വിജയകരമായി 3 സീസണുകൾ പൂർത്തീകരിച്ചു. ഷോ വിജയകരമായി നാല് സീസണുകൾ പൂർത്തിയാക്കി. തമിഴ് റിയാലിറ്റി ഷോയായ സ്റ്റാർട്ട് മ്യൂസിക്കിന്റെ മലയാളം പതിപ്പാണിത്.
ടീമുകൾ
ഏഷ്യാനെറ്റിലെ രണ്ട് സീരിയലുകളിൽ നിന്നും നാല് പേർ ചേരുന്ന രണ്ട് ടീമുകളോ അഥവാ സോഷ്യൽ മീഡിയ, ടെലിവിഷൻ, ചലച്ചിത്രം തുടങ്ങിയ രംഗങ്ങളിൽ ശ്രദ്ധേയമായ നാല് പേരടങ്ങുന്ന രണ്ട് ടീമുകൾ മത്സരത്തിൽ പങ്കെടുക്കും. രണ്ടോ നാലോ എപ്പിസോഡുകളായിട്ടാണ് രണ്ടു ടീമുകൾ മത്സരിക്കുന്നത്.
റൗണ്ട്-1
ഈ റൗണ്ട് ഇരു ടീമുകൾക്കും പൊതുവേ ഉള്ള റൗണ്ടാണ്. ഒരു ഗാനത്തിൻ്റെ ഈണം മാത്രം കേൾപ്പിച്ച് പാട്ട് ഏതെന്ന് കണ്ടുപിടിച്ച് ആദ്യം ബസർ അമർത്തി ഉത്തരം പറയുന്ന ടീമിന് പോയിൻ്റ് ലഭിക്കും. അഞ്ച് അവസരങ്ങളാണ് രണ്ട് ടീമുകൾക്ക് പൊതുവേ ലഭിക്കുന്നത്. ഏറ്റവും കൂടുതൽ പ്രാവശ്യം ബസർ അമർത്തി ശരിയായ ഉത്തരം പറയുന്ന ടീമായിരിക്കും ഈ റൗണ്ടിൻ്റെ വിജയി.
റൗണ്ട്-2
ഈ റൗണ്ട് ഇരു ടീമുകൾക്കും ഈ റൗണ്ട് ഇരു ടീമുകൾക്കും വ്യക്തിഗതമായി ഉള്ള റൗണ്ടാണ്. ഈ റൗണ്ടിൽ രണ്ട് ടീമുകളിൽ നിന്നുള്ള ഓരോ മത്സരാർത്ഥിയും മൈക്കിൻ്റെ മുന്നിൽ നിർത്തും. ഏതെങ്കിലും ഒരു പാട്ട് സ്ക്രീനിൽ തെളിയുകയും അതിൽ മൂന്നു വാക്കുകളുടെ സ്ഥാനത്ത് ഡാഷ് ആയിരിക്കും ഉണ്ടാവുക. ഗായകർ പാട്ട് പാടുമ്പോൾ യഥാസമയത്ത് ഡാഷ് ഇട്ടിട്ടുള്ള മൂന്ന് വാക്കുകൾ ആലപിക്കില്ല. ആസമയത്ത് മത്സരാർത്ഥികൾ ആ വാക്കുകൾ തെറ്റില്ലാതെ പാടണം. അഥവാ മത്സരാർത്ഥി ഒന്നും പറയാതെയോ തെറ്റുത്തരം പറഞ്ഞാലോ മൈക്കിൽനിന്നും വെള്ളം പുറത്ത് വന്ന് മത്സരാർത്ഥിയുടെ മുഖത്ത് ഒഴിക്കും.ഏറ്റവും കൂടുതൽ മത്സരാർത്ഥികൾ ശരിയായ ഉത്തരം പറയുന്ന ടീമായിരിക്കും ഈ റൗണ്ടിൻ്റെ വിജയി.
റൗണ്ട്-3
ഈ റൗണ്ട് ഇരു ടീമുകൾക്കും ഈ റൗണ്ട് ഇരു ടീമുകൾക്കും വ്യക്തിഗതമായി ഉള്ള റൗണ്ടാണ്. ഈ റൗണ്ടിൽ രണ്ട് ടീമുകളിൽ നിന്നുള്ള ഓരോ മത്സരാർത്ഥിക്കും ചെവിയിൽ ഇയർഫോൺ ഖടിപ്പിച്ചിട്ട് വളരെ വലിയ ശബ്ദത്തിൽ പാട്ട് കേൾപ്പിക്കും. ബാക്കിയുള്ള മൂന്ന് മത്സരാർത്ഥികൾ വായനക്കാതെ ഗായകർ പാടുന്ന പാട്ട് അഭിനയിച്ച് മത്സരാർത്ഥിയെക്കൊണ്ട് പറയിക്കണം.ഏറ്റവും കൂടുതൽ മത്സരാർത്ഥികൾ ശരിയായ ഉത്തരം പറയുന്ന ടീമായിരിക്കും ഈ റൗണ്ടിൻ്റെ വിജയി.
റൗണ്ട്-4
ഈ റൗണ്ട് ഇരു ടീമുകൾക്കും പൊതുവേ ഉള്ള റൗണ്ടാണ്.ഒരു ഗാനത്തിൻ്റെ അനുപല്ലവി കേൾപ്പിച്ച് പല്ലവി കണ്ടുപിടിച്ച് ആദ്യം ബസർ അമർത്തി ഉത്തരം പറയുന്ന ടീമിന് പോയിൻ്റ് ലഭിക്കും. അല്ലെങ്കിൽ സ്ക്രീനിൽ പാട്ടിനെ കുറിച്ചുള്ള ചിത്രങ്ങൾ കാണിക്കും.ആദ്യം ബസർ അമർത്തി ഉത്തരം പറയുന്ന ടീമിന് പോയിൻ്റ് ലഭിക്കും. അഞ്ച് അവസരങ്ങളാണ് രണ്ട് ടീമുകൾക്ക് പൊതുവേ ലഭിക്കുന്നത്. ഏറ്റവും കൂടുതൽ പ്രാവശ്യം ബസർ അമർത്തി ശരിയായ ഉത്തരം പറയുന്ന ടീമായിരിക്കും ഈ റൗണ്ടിൻ്റെ വിജയി.
നിലവറ
ഓരോ റൗണ്ട് കഴിയും തോറും ഓരോ നിലവറ റൗണ്ടുകളിൽ വിജയിക്കുന്ന മത്സരാർത്ഥികൾക്ക് പങ്കെടുക്കണം. ഒരു റൗണ്ടിൽ നിന്നും തിരഞ്ഞെടുക്കുന്ന ഒരു മത്സരാർത്ഥിയാണ് ഈ റൗണ്ടിൽ പങ്കെടുക്കേണ്ടത്. മത്സരാർത്ഥിക്ക് ചെവിയിൽ ഇയർഫോൺ ഖടിപ്പിച്ചിട്ട് വളരെ വലിയ ശബ്ദത്തിൽ പാട്ട് കേൾപ്പിക്കും. അവരെ നിലവറയിലേക്ക് വിടും. അവയിൽ പൂജ്യം മുതൽ പരമാവധി തുകകൾ എഴുതിയിരിക്കുന്ന നാല് പോടിയം ഉണ്ടായിരിക്കും. അതിൽ എഴുതിയിരിക്കുന്ന തുക മത്സരാർത്ഥിക്ക് കാണാൻ കഴിയില്ല. അവർ നാല് പോടിയത്തിൽ നിന്നും ഏതെങ്കിലും ഒന്നിൽ ഉള്ള ബസർ അമർത്തണം. ഏത് പോടിയത്തിൽ ബസർ അമർത്തുന്നുവോ അതിൽ എഴുതിയിരിക്കുന്ന തുക ടീമിന് ലഭിക്കും. ഓരോ റൗണ്ട് കഴിയുന്ന നിലവറയിൽ നിന്ന് ലഭിക്കുന്ന പരമാവധി സമ്മാന തുക ഇങ്ങനെ: റൗണ്ട് 1:₹10,000 റൗണ്ട് 2:₹25,000 റൗണ്ട് 3:₹50,000 റൗണ്ട് 4:₹1,00,000
ജാക്ക്പോട്ട് നിലവറ
ഒരു പക്ഷേ, ഏതെങ്കിലും ഒരു ടീം എല്ലാ റൗണ്ടുകളിലും വിജയിച്ചാൽ നാലാമത്തെ നിലവറയിൽ നിന്ന് ലഭിക്കുന്ന പരമാവധി സമ്മാന തുക പത്ത് ലക്ഷമായി മാറും.
അവലംബം
വർഗ്ഗം:ടെലിവിഷൻ പരിപാടികൾ
നുങ്കമ്പാക്കം
ചെന്നൈയുടെ പരിസരപ്രദേശത്തുള്ള ഒരു പ്രധാന ജനവാസ കേന്ദ്രമാണ് നുങ്കമ്പാക്കം. നിരവധി ബഹുരാഷ്ട്ര കമ്പനികളുടെ ഓഫീസുകളും, പാസ്‌പോർട്ട് ഓഫീസ് ഉൾപ്പെടെ നിരവധി പ്രധാനപ്പെട്ട കേന്ദ്ര സംസ്ഥാന സർക്കാർ ഓഫീസുകളും നുങ്കമ്പാക്കത്താണുള്ളത്.
എഗ്മൂർ‍, ചേത്തുപ്പട്ട്, മാമ്പലം, കോടമ്പാക്കം, ചൂളൈമേട്‌, കീഴ്പാക്കം തുടങ്ങിയവയാണ് നുങ്കമ്പാക്കത്തിനു ചുറ്റുമുള്ള പ്രദേശങ്ങൾ.
ചരിത്രം
1708-ൽ ഒരു മുഗൾ ചക്രവർത്തി നുങ്കമ്പാക്കം ഗ്രാമവും, തിരുവൊറ്റിയൂർ, കത്തിവാക്കം, വ്യാസർപാടി, സാത്താൻ കുണ്ട് എന്നീ നാലു ഗ്രാമങ്ങളും കൂടെ ബ്രിട്ടീഷുകാർക്ക് നൽകിയതായി ചെന്നൈ കോർപ്പറേഷന്റെ ഔദ്യോഗിക രേഖകളിൽ കാണാം.
ഈ അഞ്ചു ഗ്രാമങ്ങളും പിൽക്കാലത്ത് അഞ്ചു പുതിയ പട്ടണങ്ങൾ എന്നറിയപ്പെട്ടു. 1850-നു ശേഷമാണ് നുങ്കമ്പാക്കത്ത് വലിയ കെട്ടിടങ്ങളും, കോളേജുകളും നിർമ്മിക്കപ്പെട്ടത്.
നുങ്കമ്പാക്കത്തെ പ്രധാന റോഡുകളായ കോളേജ് റോഡ്, ഹാഡോസ് റോഡ്, സ്‌റ്റെർലിംഗ് റോഡ് എന്നിവയെല്ലാം തന്നെ 100 വർഷത്തിലധികം പഴക്കമുള്ളവയാണ്. 1909-ലെ മദ്രാസ് നഗരത്തിന്റെ ഭൂപടത്തിൽ ഈ റോഡുകളെല്ലാം തന്നെ രേഖപ്പെടുത്തിയിട്ടുണ്ട്.
1925-ലാണ് നുങ്കമ്പാക്കത്ത് ലൊയോളാ കോളേജ് സ്ഥാപിതമായത്. റീജിയണൽ പാസ്‌പോർട്ട് ഓഫീസ് നുങ്കമ്പാക്കം ഹാഡോസ് റോഡിൽ സ്ഥിതി ചെയ്യുന്നു.
References
വർഗ്ഗം:തമിഴ്നാട്ടിലെ പട്ടണങ്ങൾ വർഗ്ഗം:ചെന്നൈയുടെ പരിസരപ്രദേശങ്ങൾ
നിവിൻ പോളി അഭിനയിച്ച ചലച്ചിത്രങ്ങൾ
പ്രധാനമായും മലയാള ചലച്ചിത്രമേഖലയിൽ പ്രവർത്തിക്കുന്ന ഒരു ഇന്ത്യൻ ചലച്ചിത്രനടനും നിർമ്മാതാവുമാണ് നിവിൻ പോളി. ഏതാനും തമിഴ് ചലച്ചിത്രങ്ങളിലും അഭിനയിച്ചിട്ടുണ്ട്.
ഹ്രസ്വചിത്രങ്ങൾ
അൽഫോൺസ് പുത്രൻ സംവിധാനം ചെയ്ത ഹ്രസ്വചിത്രം പിന്നീട് 2016 - ൽ കാർത്തിക് സുബ്ബരാജ് നിർമ്മിച്ച അവിയൽ എന്ന ലഘുചിത്രസമാഹാരത്തിൽ ഉൾപ്പെടുത്തുകയുണ്ടായി.
പുറം കണ്ണികൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
കഴക്കൂട്ടം തീവണ്ടിനിലയം
ഇന്ത്യൻ നഗരമായ തിരുവനന്തപുരത്ത് കേരളത്തിലെ 5 റെയിൽ‌വേ സ്റ്റേഷനുകളിലൊന്നാണ് കഴക്കൂട്ടം റെയിൽ‌വേ സ്റ്റേഷൻ (കോഡ്: കെ‌ജെ‌കെ) അഥവാ കഴക്കൂട്ടം തീവണ്ടിനിലയം. തിരുവനന്തപുരം ജില്ലയിലെ ഏറ്റവും കൂടുതൽ വരുമാനം ഉണ്ടാക്കുന്ന നാലാമത്തെ റെയിൽ‌വേ സ്റ്റേഷനാണിത്. ഇന്ത്യൻ റെയിൽ‌വേയുടെ സതേൺ റെയിൽ‌വേ സോണിലെ തിരുവനന്തപുരം റെയിൽ‌വേ ഡിവിഷന് കീഴിലാണ് സ്റ്റേഷൻ.
ഉയർന്ന റെസല്യൂഷൻ, എൽഇഡി അധിഷ്ഠിത ഇന്റഗ്രേറ്റഡ് പാസഞ്ചർ ഇൻഫർമേഷൻ സിസ്റ്റം തിരുവനന്തപുരം സെൻട്രൽ, കൊല്ലം, എറണാകുളം ജെഎൻ, തൃശ്ശൂർ എന്നിവിടങ്ങളിൽ അവതരിപ്പിച്ചു. അടുത്തിടെ, ഒരു അടിസ്ഥാന ഭക്ഷണ കിയോസ്‌ക് ചേർത്തു. <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (March 2019)">അവലംബം ആവശ്യമാണ്  ]
പ്രാധാന്യം
, ടെക്നോപാർക്ക്, സൈനിക് സ്കൂൾ, കിൻഫ്ര ഫിലിം ആൻഡ് വീഡിയോ പാർക്ക്, വിക്രം സാരാഭായി സ്പേസ് സെന്റർ, ദ്ച്സ്മത് മീഡിയ സ്കൂൾ, പ്രസാദ് ഫിലിം ലാബ്, വിസ്മയസ് മാക്സ് എന്നിവയുടെ സാമീപ്യം കൊണ്ട് പ്രസക്തമായ കഴക്കൂട്ടം തീവണ്ടിനിലയം കഴക്കൂട്ടം നഗരത്തിൽ സ്ഥിതിചെയ്യുന്നു.
സ്റ്റേഷനിൽ നിലവിൽ മൂന്ന് പ്ലാറ്റ്ഫോമുകളുണ്ട്. റെയിൽ‌വേ സ്റ്റേഷൻ പരിസരത്താണ് ഫുഡ് കോർപ്പറേഷൻ ഓഫ് ഇന്ത്യ ഗോഡ own ൺ സ്ഥിതി ചെയ്യുന്നത്.
സേവനങ്ങള്
സ്റ്റേഷനിൽ നിർത്തുന്ന ചില ട്രെയിനുകൾ:
എക്സ്പ്രസ് ട്രെയിനുകൾ
പരാമർശങ്ങൾ
വർഗ്ഗം:തിരുവനന്തപുരം റെയിൽവേ ഡിവിഷൻ വർഗ്ഗം:തിരുവനന്തപുരത്തെ തീവണ്ടി നിലയങ്ങൾ വർഗ്ഗം:All articles with unsourced statements
റീത്ത സപിറോ ഫിങ്ക്‌ലർ
റീത്ത സപിറോ ഫിങ്ക്‌ലർ (ജനനം റിക്ക സപിറോ; നവംബർ 1, 1888 - നവംബർ 8, 1968) റഷ്യൻ സാമ്രാജ്യത്തിൽ ജനിച്ച ഒരു അമേരിക്കൻ വൈദ്യനായിരുന്നു. കരിയറിന്റെ ആദ്യകാലങ്ങളിൽ അവർ പീഡിയാട്രിക്സും ഗൈനക്കോളജിയും പരിശീലിച്ചിരുന്നു, എന്നാൽ എൻഡോക്രൈനോളജിസ്റ്റ് എന്ന നിലയിലുള്ള അവളുടെ പ്രവർത്തനത്തിലൂടെയാണ് അവർ കൂടുതൽ അറിയപ്പെടുന്നത്. ന്യൂജഴ്‌സിയിലെ നെവാർക്കിലെ നെവാർക്ക് ബെത്ത് ഇസ്രായേൽ ഹോസ്പിറ്റലിൽ എൻഡോക്രൈനോളജി വിഭാഗം സ്ഥാപിക്കുകയും അതിനെ നയിക്കുകയും ചെയ്തു.
ആദ്യകാലജീവിതം
റഷ്യൻ സാമ്രാജ്യത്തിലെ ടൗറിഡ ഗവർണറേറ്റിലെ കെർസണിൽ 1888-ൽ സാറയുടെയും മില്ലുടമസ്ഥനായിരുന്ന വൂൾഫ് സപിറോയുടെയും മകളായി റിക്ക സപിറോ ജനിച്ചു. ഒരു ജൂത കുടുംബത്തിൽ നിന്നുള്ള അവളുടെ അമ്മ റീത്തയുടെ ചെറുപ്പത്തിൽ സ്തനാർബുദം ബാധിച്ച് മരിച്ചു. അവർക്ക് സഫീറ, റിയ എന്നീ രണ്ട് സഹോദരിമാരും കുട്ടിക്കാലത്ത് മരിച്ച ഒരു സഹോദരനും ഉണ്ടായിരുന്നു. ബൈറ ബെസ്റ്റോ-ഗെർസ്‌കി കോളേജിൽ പഠിക്കുകയും പതിനാറ് വയസ്സുള്ളപ്പോൾ നിയമപഠനത്തിനായി സെന്റ് പീറ്റേഴ്‌സ്ബർഗ് സ്റ്റേറ്റ് യൂണിവേഴ്‌സിറ്റിയിൽ ചേരുകയും ചെയ്തു. ന്യൂസിലൻഡിലേക്ക് മാറാനുള്ള ഉദ്ദേശ്യത്തോടെ അവൾ രണ്ട് വർഷത്തിന് ശേഷം യൂണിവേഴ്സിറ്റി വിട്ടു. പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടിയ ഒരു ബന്ധുവിനെ സന്ദർശിക്കാൻ അവൾ അമേരിക്കയിൽ തങ്ങി. യു.എസിൽ തന്നെ തുടരാനും വുമൺസ് മെഡിക്കൽ കോളേജിൽ തന്നെ ചേരാനും ബന്ധു അവളെ പ്രേരിപ്പിച്ചു. പഠിക്കുന്ന കാലത്ത് സാമുവൽ ജെ. ഫിങ്ക്ലറെ കണ്ടുമുട്ടിയ അവർ 1913-ൽ അദ്ദേഹത്തെ വിവാഹം കഴിച്ചു. സപിറോ 1915-ൽ ബിരുദം നേടി. റീത്തയ്ക്കും സാമുവൽ ഫിങ്ക്‌ലർക്കും സിൽവിയ (ജനനം 1921) എന്നൊരു മകളുണ്ടായിരുന്നു. 1925-ൽ അവർ വിവാഹമോചനം നേടി.
മെഡിക്കൽ ജീവിതം
1915-ൽ വൈദ്യശാസ്ത്ര ബിരുദം നേടിയ ശേഷം ഫിലാഡൽഫിയ പോളിക്ലിനിക്കിൽ ഇന്റേൺഷിപ്പ് പൂർത്തിയാക്കിയ ഫിങ്ക്‌ലർ, അവിടുത്തെ ആദ്യ വനിതാ ഇന്റേൺ ആയിരുന്നു. ആശുപത്രിയിലെ അവളുടെ സ്ഥാനം മറ്റ് ജീവനക്കാർക്കും പൊതുജനങ്ങൾക്കും ഇടയിൽ വിവാദമായിരുന്നതോടൊപ്പം നിരവധി പത്ര ലേഖനങ്ങളിലും ഇത് ഇടംപിടിച്ചു. ഇന്റേൺഷിപ്പിന് ശേഷം, ഫിലാഡൽഫിയ ഹെൽത്ത് സെന്ററിൽ ജോലി ചെയ്ത ഫിങ്ക്‌ലർ അത് 1916 മുതൽ 1918 വരെ മുന്നോട്ട് കൊണ്ടുപോയി. പിന്നീട് ന്യൂജേഴ്‌സിയിലെ നെവാർക്കിലേക്ക് താമസം മാറിയ അവർ 1919-ൽ അവിടെ ഒരു സ്വകാര്യ പ്രാക്ടീസ് തുടങ്ങി. പ്രധാനമായും പീഡിയാട്രിക്‌സും പ്രസവചികിത്സയും പരിശീലിച്ചതു കൂടാതെ നെവാർക്കിലെ ഇറ്റാലിയൻ ജനസംഖ്യയെ ചികിത്സിക്കുന്നതിലും പ്രത്യേകിച്ചും സജീവമായിരുന്നു. 1928-ൽ ന്യൂയോർക്ക് സിറ്റിയിലെ മൗണ്ട് സിനായ് ഹോസ്പിറ്റലിൽ എൻഡോക്രൈനോളജിയിൽ ബിരുദാനന്തര ബിരുദം നേടിയ അവർ ഗവേഷണം തുടരുന്നതിനായി 1929-ൽ വിയന്ന സർവകലാശാലയിലേക്ക് പോയി. വിയന്നയിൽ, സെൽമർ അഷ്‌ഹൈമും ബെർണാർഡ് സോണ്ടെക്കും വികസിപ്പിച്ച ഗർഭ പരിശോധനാ പരീക്ഷണങ്ങളിൽ അവർ മറ്റ് ഗവേഷകരോടൊപ്പം പ്രവർത്തിച്ചു. തന്റെ കരിയറിന്റെ ആദ്യകാലങ്ങളിൽ, ഫിങ്ക്‌ലർ "റിക്ക" എന്നതിനുപകരം "റീത്ത" എന്ന പേര് ഉപയോഗിക്കാൻ തുടങ്ങി.
മരണം
1958-ൽ ഫിങ്ക്‌ലറിന് മസ്തിഷ്‌കാഘാതം ഉണ്ടായി. അവൾ പൂർണ്ണമായി സുഖം പ്രാപിക്കുകയും മെഡിസിൻ പരിശീലനം പുനരാരംഭിക്കുകയും ചെയ്തുവെങ്കിലും പിന്നീട് ഹൃദയസ്തംഭനം ഉണ്ടായയോടെ 1968-ൽ ന്യൂയോർക്ക് സിറ്റിയിൽ വച്ച് കൊറോണറി ഓക്‌ലൂഷൻ മൂലം മരിച്ചു. അവർക്ക് ഒരു ഫിസിഷ്യൻ കൂടിയായ മകൾ സിൽവിയ എഫ്. ബെക്കറും മൂന്ന് പേരക്കുട്ടികളുമുണ്ടായിരുന്നു. ഗുഡ് മോർണിംഗ്, ഡോക്ടർ! എന്ന തലക്കെട്ടിൽ പ്രസിദ്ധീകരിക്കപ്പെടാത്ത ആത്മകഥ ഉൾപ്പെടെയുള്ള അവളുടെ പ്രബന്ധങ്ങൾ റട്‌ജേഴ്‌സ് യൂണിവേഴ്‌സിറ്റി ലൈബ്രറികളുടെ കൈവശമാണ്.
ഹെലീൻ സിക്സസ്
ഒരു പ്രൊഫസറും ഫ്രഞ്ച് ഫെമിനിസ്റ്റ് എഴുത്തുകാരിയും കവയിത്രിയും നാടകകൃത്തും തത്ത്വചിന്തകയും സാഹിത്യ നിരൂപകയും വാചാടോപജ്ഞയുമായിരുന്നു ഹെലീൻ സിക്സസ് (/ sɪkˈsuː /; ഫ്രഞ്ച്: [siksu]; ജനനം 5 ജൂൺ 1937, ഓറൻ, അൾജീരിയ). "ദി ലാഫ് ഓഫ് ദി മെഡുസ" എന്ന ലേഖനത്തിലൂടെയാണ് സിക്സസ് അറിയപ്പെടുന്നത്. ഇത് ഘടനാപരമായ ഫെമിനിസത്തിലെ ആദ്യകാല ചിന്തകരിൽ ഒരാളായി അവരെ സ്ഥാപിച്ചു. പാരീസ് സർവകലാശാലയിലെ സെന്റർ യൂണിവേഴ്സിറ്റയർ ഡി വിൻസെൻസിലെ ഒരു യൂറോപ്യൻ സർവകലാശാലയിൽ ഫെമിനിസ്റ്റ് പഠനത്തിന്റെ ആദ്യ കേന്ദ്രം അവർ സ്ഥാപിച്ചു (ഇന്നത്തെ പാരീസ് എട്ടാമൻ യൂണിവേഴ്സിറ്റി)
ക്വീൻസ് യൂണിവേഴ്സിറ്റിയിൽ നിന്നും കാനഡയിലെ ആൽബർട്ട സർവകലാശാലയിൽ നിന്നും അയർലണ്ടിലെ യൂണിവേഴ്സിറ്റി കോളേജ് ഡബ്ലിൻ, യോർക്ക് യൂണിവേഴ്സിറ്റി, യുകെയിലെ യൂണിവേഴ്സിറ്റി കോളേജ് ലണ്ടൻ, ജോർജ്ജ്ടൗൺ യൂണിവേഴ്സിറ്റി, നോർത്ത് വെസ്റ്റേൺ യൂണിവേഴ്സിറ്റി, യുഎസ്എയിലെ വിസ്കോൺസിൻ-മാഡിസൺ സർവകലാശാല എന്നിവിടങ്ങളിൽ നിന്നും അവർ ഓണററി ബിരുദം നേടി. 2008 ൽ കോർണെൽ സർവ്വകലാശാലയിൽ എ.ഡി. വൈറ്റ് പ്രൊഫസർ-അറ്റ്-ലാർജായി 2014 ജൂൺ വരെ നിയമിക്കപ്പെട്ടു.
സ്വകാര്യ ജീവിതം
ഫ്രഞ്ച് അൾജീരിയയിലെ ഒറാനിൽ ജൂത മാതാപിതാക്കളായ ഈവ് സിക്സസ്, നീ ക്ലീൻ (1910–2013), ജോർജ്ജ് സിക്സസ് (1909–1948) എന്നിവരുടെ മകളായി സിക്സസ് ജനിച്ചു. ക്ഷയരോഗത്തെക്കുറിച്ച് തന്റെ പ്രബന്ധം എഴുതിയ ഒരു ഫിസിഷ്യനായിരുന്ന ജോർജ്ജ് സിക്സസ് 1948-ൽ രോഗം ബാധിച്ച് മരിച്ചു. അദ്ദേഹത്തിന്റെ മരണത്തെത്തുടർന്ന് ഈവ് സിക്സസ് "1971-ൽ അവസാനത്തെ ഫ്രഞ്ച് ഡോക്ടർമാരുമായും മിഡ്‌വൈഫുമാരുമായും അവളെ പുറത്താക്കുന്നതുവരെ" ഒരു മിഡ്‌വൈഫായി. "ഒരു മെഡിക്കൽ വിദ്യാർത്ഥിയും അൾജീരിയൻ സ്വാതന്ത്ര്യത്തെ പിന്തുണയ്ക്കുന്നയാളും" ആയ സിക്സസിന്റെ സഹോദരൻ പിയറി, 1961-ൽ ഓർഗനൈസേഷൻ ആർമി സെക്രട്ട് മരണത്തിന് വിധിക്കപ്പെട്ടു. കൂടാതെ ബോർഡോയിലെ സിക്സസിൽ ചേരുകയും ചെയ്തു. 1962-ൽ രാജ്യം സ്വാതന്ത്ര്യം നേടിയതിന് ശേഷം അവളുടെ അമ്മയും സഹോദരനും അൾജീരിയയിലേക്ക് മടങ്ങി. അവർ അറസ്റ്റിലാകുകയും സിക്സസ് "അഹമ്മദ് ബെൻ ബെല്ലയുടെ അഭിഭാഷകന്റെ സഹായത്തോടെ അവരെ മോചിപ്പിക്കുകയും ചെയ്തു."
സിക്സസ് 1955-ൽ ഗൈ ബെർജറിനെ വിവാഹം കഴിച്ചു. അവർക്ക് ആനി-ഇമ്മാനുവൽ (ബി. 1958), സ്റ്റെഫാൻ (1960-1961), പിയറി-ഫ്രാങ്കോയിസ് (ബി. 1961) എന്നീ മൂന്ന് കുട്ടികളുണ്ടായിരുന്നു. സിക്സസും ബെർജറും 1964-ൽ വിവാഹമോചനം നേടി.